
Plāns
ES
MK
MK KITK
EM
	
Rīcības plāns investīciju piesaistei un finanšu pieejamībai tautsaimniecībā
Eiropas Savienība
Ministru kabinets
Ministru kabineta Konkurētspējas un izaugsmes tematiskā komiteja
Ekonomikas ministrija

	FM
AIM
LM
	Finanšu ministrija
Aizsardzības ministrija
Labklājības ministrija

	LB
	Latvijas Banka

	LIAA
CFLA
	Latvijas Investīciju un Attīstības aģentūra
Centrālā finanšu un līgumu aģentūra

	PTAC
ALTUM
NASDAQ
LVCA
FNA
FLA
IKP
	Patērētāju tiesību aizsardzības centrs
Akciju sabiedrība “Attīstības finanšu institūcija Altum”
Akciju sabiedrība “NASDAQ Riga”
Biedrība “Latvijas Privātā un Iespējkapitāla asociācija”
Biedrība “Latvijas Finanšu nozares asociācija”
Biedrība “FinTech Latvija Asociācija”
Iekšzemes kopprodukts

	PVN
EUR
	Pievienotās vērtības nodoklis
eiro

	milj.
	Miljoni

	mljrd.
tūkst.
	Miljardi
Tūkstoši

	PPP
	Publiskā un privātā partnerība

	MVU
	Mazi un vidēji uzņēmumi

	FINTECH
	Finanšu tehnoloģijas

	Spin-off
	Tehnoloģija vai risinājums, kas ir radies institūcijas iekšienē, un izrotē no tās kā jauns zinātniski ietilpīgs jaunuzņēmums

	P&A
	Pētniecība un attīstība

	NILLTPFN
	Noziedzīgi iegūtu līdzekļu legalizācijas, terorisma un proliferācijas finansēšanas novēršana

	AIF
	Alternatīvo Ieguldījumu Fonds

	IPO fonds
DSTI

LTV


	Baltijas kapitāla tirgus akcelerācijas fonds
parāda apkalpošanas izdevumu attiecība pret ienākumiem (no angļu valodas -debt service to income ratio)
kredīta apmēra attiecība pret nodrošinājuma vērtību (no angļu valodas - loan to value)

Plāns izstrādāts saskaņā ar Konkurētspējas un izaugsmes tematiskās komitejas 2024.gada 1.oktobra sēdes protokollēmuma (protokols Nr.1 1.§) 3.punktu, kas nosaka Ekonomikas ministrijai sadarbībā ar Latvijas Banku un Finanšu ministriju trīs mēnešu laikā sagatavot un iesniegt izskatīšanai tematiskās komitejas sēdē informatīvo ziņojumu ar rīcības plānu / ceļa karti kapitāla tirgus attīstībai un finanšu pieejamībai tautsaimniecībā un ekonomikas ministram pēc informatīvā ziņojuma izskatīšanas tematiskās komitejas sēdē iesniegt to izskatīšanai Ministru kabineta sēdē.
Jāņem vērā, ka Plāns ir būtisks secīgs solis Ministru kabineta 2024. gada 20. janvāra rīkojumā Nr.55 apstiprinātā “Valdības rīcības plānā Deklarācijas par Evikas Siliņas vadītā Ministru kabineta iecerēto darbību īstenošanai” noteikto pasākumu realizēšanai, kas paredz turpināt īstenot ekonomikas politiku, kas radīs augstākas vērtības produktus un pakalpojumus, attīstīt ar Baltijas valstīm konkurētspējīgu kapitāla tirgu, veikt būtiskas izmaiņas nodokļu politikā, kas ir vērstas uz ekonomikas konkurētspēju un mazināt ienākumu nevienlīdzību, kā arī mazināt birokrātiju.[footnoteRef:2] [2:  Skatīt Ministru kabineta 2024. gada 20. janvāra rīkojumā Nr. 55 apstiprinātā “Valdības rīcības plānā Deklarācijas par Evikas Siliņas vadītā Ministru kabineta iecerēto darbību īstenošanai”22., 23, 25., 27., 30., 35. un 36.punktus] 

Ar Ministru kabineta 2021.gada 16.februāra rīkojumu Nr.93 “Par Nacionālās industriālās politikas pamatnostādnēm 2021.-2027. gadam” ir noteikti ekonomikas izaugsmes veicināšanas mērķi un rīcības virzieni turpmākajiem septiņiem gadiem gan vietējā, gan starptautiskā mērogā. Secīgi 2024.gada 30.aprīlī Ministru kabinetā izskatīts informatīvais ziņojums “Par Latvijas ekonomikas attīstību”. Informatīvajā ziņojumā “Par Latvijas ekonomikas attīstību” izvirzīts stratēģiskais mērķis – līdz 2035.gadam panākt, lai Latvijas IKP apjoms sasniedz 83 mljrd. EUR, kas nozīmē to, ka ekonomikas apjomam ir jādubultojas salīdzinājumā ar šodienas situāciju.
Lai to panāktu, tuvāko gadu laikā ir jāsasniedz 4-5% vidējie ekonomikas pieauguma tempi ik gadu, pie nosacījuma, ka inflācija saglabājas stabila 2% robežās. Lai sasniegtu izvirzītos mērķus, nepieciešams nodrošināt darbaspēka resursus – vismaz 900 tūkst. nodarbināto gadā, jāpanāk eksporta īpatsvara pieaugums līdz vismaz 80% no IKP, jānodrošina ikgadējs privāto investīciju apjoms vismaz 25% apmērā no IKP. 
Priekšnosacījums Latvijas ekonomikas attīstībai ir konkurētspējas priekšrocību balstīšana uz tehnoloģiskiem faktoriem, ražošanas efektivitāti, inovācijām, kā arī spējai pielāgoties un izmantot globālo pārmaiņu radītās iespējas. Lai tās attīstītu, ir nepieciešami publiskā un privātā sektora sadarbība un ieguldījumi.
Lai gan kopumā Latvijā ir stabila ekonomiskā vide, kā liecina tautsaimniecības dati, Latvijas ekonomika šobrīd būtiski atpaliek no kaimiņvalstīm – nefinanšu sabiedrībām izsniegto kredītu atlikumi 2024.gada beigās Latvijā – 5,6 mljrd. EUR, Lietuvā – 12,2 mljrd. EUR, Igaunijā – 10,8 mljrd. EUR. Saskaņā ar Eurostat datiem 2024.gada septembra beigās uzkrāto ārvalstu tiešo investīciju apjoms uzņēmumu pašu kapitālā Latvijā bija 22.5 mljrd. EUR (57% no IKP), Igaunijā - 35.1 mljrd. EUR (90,3% no IKP), Lietuvā - 34.9 mljrd. EUR (45,4% no IKP)[footnoteRef:3]. [3:  ECB datu bāze par kredītu atlikumiem; EUROSTA datu bāze par ārvalstu tiešajām investīcijām] 

Lai īstenotu valdības izvirzīto ekonomisko mērķi, ir būtiski jāuzlabo finansējuma pieejamība komersantiem un aktīvi jāpiesaista investīcijas tautsaimniecībai, jāveic mērķtiecīgas valsts investīcijas tautsaimniecībā, kas kopā ar ES fondu, tostarp Atveseļošanas un noturības mehānisma, investīcijām, sniegtu būtisku atbalstu mūsu uzņēmēju produktivitātei.
Līdz šim ir izstrādāti vairāki konceptuāli politikas plānošanas dokumenti, kas paredz pilnveidot finanšu tirgus attīstību Latvijā, identificējot problēmjautājumus un definējot noteiktus uzdevumus. Vērtējot tos kopsakarā ar to sasniegtajiem rezultātiem un ietekmi uz tautsaimniecības rādītājiem, ir secināms, ka, ja turpmāk netiks izvirzīti konkrētāki un ambiciozāki uzdevumi kapitāla tirgus sakārtošanai, finansējuma pieejamībai un investīciju piesaistei, Latvija būtiski zaudēs ne tikai konkurencē ar kaimiņvalstīm, bet ir risks tautsaimniecības stagnācijai un ekonomikas izrāviens nebūs iespējams plānotajos apmēros. 
Ņemot vērā Latvijas ekonomikas attīstībai izvirzīto ilgtermiņa stratēģisko mērķi, šī Plāna un tajā izvirzīto uzdevumu izpildes mērķis ir līdz 2029.gadam tuvināt kapitāla piesaistes līmeni Latvijai tam apmēram, kādā šis līmenis ir Lietuvā un Igaunijā, tas ir:Palielināt uzkrāto ārvalstu tiešo investīciju apjomu Latvijas uzņēmumu pašu kapitālā līdz 32 mljrd. EUR (2024.gadā – 22,5 mljrd. EUR)
1
Palielināt Latvijas nefinanšu sabiedrībām izsniegto kredītu atlikumu no 14% līdz 17% no IKP (2024.gadā - 5,6 mljrd. EUR)
MĒRĶI: 2029.GADAM

 Lai identificētu pastāvošās problēmas saistībā ar finanšu pieejamību un investīciju piesaisti Latvijai no dažādiem skatu punktiem, Plāna izstrādes gaitā Ekonomikas ministrija organizēja individuālas tikšanās ar kredītiestādēm, lielākajām nozares uzņēmumus pārstāvošajām organizācijām un nozaru ekspertiem. Šāda pieeja ļāva iegūt praksē balstītu informāciju, kas ataino reālo situāciju nozarē un ļauj koncentrēties uz konkrētiem problēmu risinājumiem.2

Plānā kopumā ir iekļauti 15 uzdevumi atbildīgajām iestādēm, kas skar gan investīciju piesaisti, gan finansējuma pieejamību. Minēto uzdevumu īstenošana tiešā mērā sniegs atdevi Latvijas ekonomikas izaugsmei un labklājībai. 
Ņemot vērā, ka Plānā ietverto uzdevumu izpildei nav nepieciešami papildus līdzekļi no valsts budžeta, tas uzskatāms par budžetam neitrālu un ietekmes novērtējums uz valsts un pašvaldību budžetu Plānā netiek ietverts.

Lai gan kopumā Latvijas ekonomiskā vide vērtējama kā stabila, tomēr pēdējos gados Latvija aizvien vairāk atpaliek no kaimiņvalstīm – kopš 2012.gada Latvijā IKP uz iedzīvotāju ir pieaudzis gandrīz divas reizes no 10,5 tūkst. EUR līdz 20,8 tūkst. EUR, tajā pašā laikā Igaunijā IKP uz iedzīvotāju ir pieaudzis no 13,7 tūkst. EUR 2012.gadā līdz 28,0 tūkst. EUR, bet Lietuvā IKP uz 1 iedzīvotāju šajā laika posmā ir palielinājies no 11,1 tūkst. EUR 2012.gadā līdz 25,7 tūkst.  EUR[footnoteRef:4]. Eksporta apjomi uz 1 iedzīvotāju Latvijā 2023.gadā faktiskajās cenās bija 13,9 tūkst. EUR, bet Lietuvā – 19,7 tūkst. EUR un Igaunijā – 21,8 tūkst. EUR. [4:  https://ec.europa.eu/eurostat/databrowser/bookmark/271f5fd9-e8bb-476c-b931-2771748b037b?lang=en ] 

Privātās investīcijas vidēji 2019.-2023. gados veido 19,8% no IKP, bet mērķim būtu jābūt vismaz 23-25% no IKP. Investīciju dinamika lielā mērā korelē ar kreditēšanas rādītājiem. To ietekmē arī relatīvi zems pieprasījums un strukturālās nepilnības (trūkumi uzņēmējdarbības un investīciju vidē, demogrāfiskie faktori), kā arī ekonomiskās un politiskās situācijas nenoteiktība ārējā vidē. Ja privātā sektora kreditēšana Latvijā būtu Igaunijas līmenī, tad ekonomikā papildus nonāktu ~ 2 mljrd. EUR finansējums gadā, kas būtu ļoti būtisks faktors straujākai uzņēmumu attīstībai. 

Kreditēšanas situācija 
Baltijas valstis banku kreditēšanas jomā 2014.gadā atradās diezgan līdzvērtīgās pozīcijās. Izsniegto kredītu atlikums absolūtajā izteiksmē bija samērā līdzvērtīgs. Tomēr iekšzemes kredītu un IKP attiecība Igaunijā bija visaugstākā (72,7%), Latvijā tā bija 55,4% un Lietuvā viszemākā (45,4%). Nākamos gados kaimiņvalstīs kreditēšanas tirgus attīstījās pretstatā Latvijai. Pēc 5 gadiem, 2019.gadā, Latvijā tas kumulatīvi bija sarucis par 7%, kamēr Igaunijā un Lietuvā pieaudzis attiecīgi par 32% un 24%. Nākamos gados kaimiņvalstīs kreditēšanas izaugsme vēl paātrinājās, kamēr Latvijā pieaugums bija ievērojami lēnāks. 2024.gada oktobra beigās Latvijā banku izsniegto kredītu atlikumi bija par 16% lielāki, bet Igaunijā un Lietuvā - attiecīgi par 92% un 78% lielāki kā 2014.gada beigās. Pašlaik iekšzemes kredītu un IKP attiecība Latvijā ir viszemākā Baltijas valstu un 2. zemākā eirozonas valstu vidū, 2024. gada jūnijā veidojot 36% no IKP. 
Latvijā kreditēšanas tirgus šajā periodā pamatā stagnēja. Kopš 2014.gada banku izsniegto kredītu apjoms nav būtiski pieaudzis. Uzņēmumu kreditēšana periodā ir vājinājusies. Izsniegto kredītu atlikums uzņēmumiem 2024.gada beigās bija par 11% mazāks kā 2014.gada beigās. Latvijā izsniegto kredītu apmērs uz 2024.gada beigām bija 5 629 milj. EUR, savukārt Lietuvā un Igaunijā aptuveni 2 reizes lielāks (attiecīgi 12 157 un 10 830 milj. EUR). Daļēji to var izskaidrot ar gada procentu likmju atšķirībām. Latvijā procentu likmes kredītiem ilgstoši bija visaugstākās Baltijā. Lai gan kopš 2022.gada atšķirības izzuda, procentu likmes saglabājās augstā līmenī un visās Baltijas valstīs tās pašlaik ir augstākās eiro zonā. 
Pretēji kreditēšanas jomai banku peļņas ziņā Baltijas valstīs vērojama līdzīga aina. Banku sistēma strādāja ar peļņu visā periodā. Peļņas apmērs sāka izteikti pieaugt pēdējos gados. 2022.gada 4.ceturksnī sākās straujš kredītu procentu likmju kāpums, kuru noteica Eiropas Centrālās bankas lēmumi par bāzes procentu likmju paaugstināšanu inflācijas ierobežošanai. Pieaugot jau izsniegto kredītu procentu maksājumiem, palielinājās arī banku peļņas rādītāji. Ņemot vērā izsniegto kredītu apjomu atšķirības, lielāks peļņas pieaugums kopš 2022.gada vērojams Igaunijas un Lietuvas bankām.

1. attēls
	Kopējie banku rezidentiem izsniegtie kredīti, milj. EUR
	
	Banku izsniegtie kredīti nefinanšu sabiedrībām, milj. EUR

	
	
	

	






	
	

	Pārskata gada banku nesadalītā peļņa vai zaudējumi, milj. EUR
	
	2023. gada nesadalītā banku peļņa pret izsniegto kredītu atlikumu gada beigās, %

	
	
	


Avots: Latvijas Banka, Lietuvas Banka, Igaunijas Banka, EM aprēķini
Salīdzinot Baltijas valstu uzņēmumu spējas veikt investīcijas vai aizņemties, lai kāpinātu uzņēmumu produktivitāti, jāsecina, ka Latvijas gadījumā uzņēmumu pašu kapitāla vērtība ievērojami atpaliek no kaimiņvalstīm. Minēto atpalicību sekmējis samērā zemais ārvalstu kapitāla piesaistes līmenis, uzņēmumu izvēlētās stratēģijas attiecībā uz ieguldījumu finansēšanas avotiem, kā arī novēloti ieviesti valsts stimuli peļņas reinvestēšanas veicināšanai.
2.attēls
Nefinanšu uzņēmumu pašu kapitāla vērtība 
	kopā (milj. EUR)
	uz vienu iedzīvotāju (tūkst. EUR)

	

	



Avots: Eurostat, Sektoru konti, pieejams: https://ec.europa.eu/eurostat/databrowser/bookmark/76e03cce-8397-4c64-8571-2d8d1415a87b?lang=en 
Komercbanku kredīti ir nozīmīga veselīgas tautsaimniecības sastāvdaļa – tas ir svarīgs finansējuma avots uzņēmumiem jaunu biznesa ideju un investīciju realizēšanai. Privātais sektors joprojām lielā mērā ir atkarīgs no komercbanku aizdevumiem. Atbilstoši Latvijas Bankas datiem[footnoteRef:5] kopējais banku kredītportfelis Latvijā 2024.gada oktobra beigās bija 15.5 mljrd. EUR. No tā iekšzemes nebanku klientiem bija izsniegti 14.6 mljrd. EUR, pieaugums gada griezumā – par 4.5%. Nefinanšu sabiedrību kredītportfelis pieauga par 2.9%[footnoteRef:6], kamēr MVU kreditēšana attīstījās straujāk – par 8.8%, mājsaimniecību kreditēšana pieauga par 5.5%. [5:  https://statdb.bank.lv/lb/Data/243]  [6:  Vai par 4.4%, izslēdzot vienreizējos efektus saistībā ar strukturālajām pārmaiņām banku sektorā un sektoru pārklasifikāciju.] 

2024.gada jūnija beigās nebanku noguldījumi bankās, gada laika pieaugot par 5%, veidoja 22 mljrd. EUR. Iekšzemes noguldījumi šajā laikā bija par 5.1% lielāki kā pirms gada un veidoja 91% no kopējā noguldījuma apjoma. Ārvalstu noguldījumu apmērs palielinājās par 7,7% un to īpatsvars bija 9%. Salīdzinājumam – 2015.gadā ārvalstu noguldījumu īpatsvars pārsniedza pusi no visiem noguldījumiem (ārvalstu noguldījumu īpatsvars būtiski saruka finanšu sektora "kapitālā remonta" ietekmē).
3.attēls
Iekšzemes un ārvalstu noguldījumi bankās, mljrd. EUR

Avots: Latvijas Banka

Esošā situācija kapitāla tirgus attīstībā	
Vērtējot kapitāla tirgus jomu, jāsecina, ka Latvija ir starp tām valstīm, kur kapitāla tirgus attīstībai ir liels potenciāls, kas līdz šim nav ticis pietiekami izmantots. Vērtējot akciju tirgus kapitalizāciju pret IKP, Latvija ir vienā no pēdējām vietām ES un būtiski atpaliek arī no kaimiņvalstīm. Tirgus kapitalizācija Latvijā būtiski atpaliek no līmeņa, kas būtu atbilstošs mūsu ekonomikas attīstības līmenim. Pašlaik Baltijas biržā kotēti 13 Latvijas uzņēmumi. To akciju kapitalizācija, atbilstoši Baltijas biržas mājas lapā sniegtajai informācijai, 2024. gada beigās bija 530,45 milj. EUR, jeb 1,3% no IKP, savukārt, Lietuvā tie bija 6,3% un Igaunijā pat 13,2% no IKP.
Salīdzinot Baltijas valstu situāciju, jāņem vērā, ka vismaz trešdaļa no Igaunijas un Lietuvas akciju tirgus kapitalizācijas attiecas uz valsts un pašvaldību uzņēmumiem. Biržā kotēto Latvijas uzņēmumu kapitalizācija pieaugtu, ja tajā iekļautos arī valstij piederoši uzņēmumi. Kotācija biržā ļautu ne tikai piesaistīt papildu finansējumu investīciju veikšanai tieši šiem uzņēmumiem, bet arī aktivizēt fondu biržu kopumā – piedāvājot gan riska diversifikācijas iespējas vietējiem investoriem, gan arī piesaistot ārvalstu investoru interesi.
Viens no aspektiem, kas uzņēmumus attur no akciju kotēšanas biržā, ir izmaksas, kā arī uzņēmēju un sabiedrības finanšu pratības trūkums par kapitāla tirgu. Kā vēl viens faktors, kas kavē kapitāla tirgus attīstību Latvijā, ir mazais tirgus, kas padara šo tirgu nekonkurētspējīgu un attur investoru ienākšanu, līdz ar to, lai primāri aktivizētu tirgu, būtu nepieciešami papildus stimuli tirgus apmēra palielināšanai gan pieprasījuma, gan piedāvājuma pusē. 

Paveiktais finanšu tirgus attīstībā	
Līdz šim ir izstrādāti vairāki konceptuāli politikas plānošanas dokumenti, kas ir vērsti uz finanšu tirgus attīstību, identificējot problēmjautājumus un definējot noteiktus uzdevumus (skatīt 4.attēlu).
                                                                                                                                   4.attēls
Finanšu ministrijas 25.05.2023. ziņojums “Kreditēšanas attīstības tendences un kreditēšanu kavējošie faktori Latvijā”


Mērķis – risināt strukturālos kreditēšanu bremzējošos faktorus un veidot kreditēšanai pievilcīgāku vidi

[image: ]

Latvijas Banka 

Paveiktie uzdevumi:
- izstrādāts informatīvais ziņojums administratīvā sloga mazināšanai nekustamo īpašumu attīstīšanas jomā;
- grozījumi Dzīvokļa īpašuma likumā;
- grozījumi Dzīvojamo māju pārvaldīšanas likumā;
- grozījumi Būvniecības likumā;
- tiek strādāts pie vienota būvju reģistrācijas procesa.



Paveiktie uzdevumi:
- apstiprināti grozījumi attiecībā uz piemērojamo riska pakāpi;
- nodrošināta analīze par finansējuma pieejamību situāciju Latvijā;
- samazināts kredītiestāžu ziņošanas apjoms Latvijas Bankai;
- publicēta informācija par kredītu un noguldījumu likmēm; 
- nodrošināta informācijas apkopošana par komisijām;
- atviegloti uz aizņēmējiem vērstie pasākumi (1) ieviests diferencēts, atvieglots 45% DSTI limits un atvieglots DTI limits (8 reizes) attiecībā uz kredītiem energoefektīva mājokļa iegādei; (2) ieviesta elastība (10% atkāpes iespēja) attiecībā uz 70% LTV ierobežojumu buy-to-let kredītiem; (3) atcelta kvantitatīva 70 % LTV prasība tādiem kredītiem mājokļa iegādei, kuru kredītņēmēja, kas ir patērētājs, ienākumi no nekustamā īpašuma pārsniedz 20 % no kopējiem ienākumiem;  (4) atcelts ierobežojums, kas noteica, ka aizņēmēja ienākumi no nekustamā īpašuma ņemami vērā tikai 70 % apmērā.

Paveiktie uzdevumi:
- apkopota aktuālā informācija kredītiestāžu līmenī par noguldījumu likmēm;
- sniegti priekšlikumi, lai nodrošinātu daudzdzīvokļu māju siltināšanas aktīvāku kreditēšanu; 
- ierosināts Rīgā nodrošināt projektu menedžmentu daudzīvokļu māju siltināšanai. 




Izsniegto kredītu atlikums uzņēmumiem 2024.gada beigās bija par 11% mazāks kā 2014.gada beigās
Turpmākie izaicinājumi:
1. Pabeigt visu plānā paredzēto pasākumu īstenošanu.
2. Nepieciešama rīcība jaunu konceptuālu uzdevumu definēšanai, lai aktīvāk virzītos uz mērķi.




[bookmark: _Hlk193807622][bookmark: _Hlk193807623][bookmark: _Hlk193807626][bookmark: _Hlk193807627][bookmark: _Hlk193807628][bookmark: _Hlk193807629][bookmark: _Hlk193807633][bookmark: _Hlk193807634]Ministru kabineta 16.05.2023. informatīvais ziņojums “Par Latvijas kapitāla tirgus tālāku attīstību”


Mērķis - akciju tirgus kapitalizācijas palielināšana – sasniedzot kapitalizācijas apmēru pret IKP 9% apmērā 2027.gadā



Pasākumi iedzīvotāju kā investoru aktivitātes paaugstināšanai kapitāla tirgū
Pasākumi valsts kapitālsabiedrību finansējumu piesaistei kapitāla tirgū
Atbalsta instrumenti uzņēmumu finansējuma piesaistei (IPO fonds, EM biržas atbalsts)



Šobrīd tirgus kapitalizācija ir 1.3% no IKP
Turpmākais izaicinājums:
Lai virzītos uz mērķi nepieciešama jautājuma aktualizācija Ministru prezidentes vadītās Lielo un stratēģiski nozīmīgo investīciju projektu koordinācijas padomē



Stratēģija samērīgu NILLTPFN prasību praktiskai piemērošanai godprātīgiem klientiem, lai novērstu pārmērīgu izvairīšanos no risku uzņemšanās


Mērķis - veicināt efektīvu NILLTPFN risku apzināšanu un vadīšanu, kā arī samērīgu un efektīvu normatīvo aktu prasību piemērošanu


Turpmākais izaicinājums:
Turpināt veikt pasākumus, lai nodrošinātu, ka plāna ietvaros veiktie pasākumi tiek efektīvi īstenoti praksē un tie ilgtermiņā sasniedz izvirzīto mērķi – veicināt piekļuvi finanšu pakalpojumiem





Ēnu ekonomikas ierobežošanas plāns 2024.-2027. gadam


Prioritātes

Būvniecība

Veselība un sociālā aprūpe
Vairumtirdzniecība un mazumtirdzniecība saistībā ar skaidras naudas izmantošanu savstarpējos darījumos



Ēnu ekonomika Latvijā 2023.gadā sasniedza 22,9%, 
[bookmark: _Hlk194325351]kas kavē Latvijas uzņēmumu pašu kapitāla pietiekamību un uzņēmumu spējas aizņemties.



Izpildes ziņošana Finanšu sektora attīstības padomei
Turpmākais izaicinājums:
Veikt pasākumus, kas rada labvēlīgu uzņēmējdarbības vidi un sekmē alternatīvo finansējuma avotu piesaisti, tādējādi uzlabojot Latvijas uzņēmumu pašu kapitāla pietiekamību un uzņēmumu spējas aizņemties.





Izvērstāka detalizācija par uz šo politikas plānošanas dokumentu pamata veiktajiem pasākumiem un to izpildes statusu iekļauta Plāna pielikumā.
Ekonomikas ministrija, izstrādājot Plānu, ir vērtējusi šajos dokumentos plānotās aktivitātes un to ieviešanas progresu un attiecīgi nedefinē uzdevumus, ja tie jau ir iekļauti un izpildīti. Vērtējot minētos plānošanas dokumentus kopsakarā ar to sasniegtajiem rezultātiem un ietekmi uz tautsaimniecības rādītājiem, ir secināms, ka, ja turpmāk netiks izvirzīti konkrētāki un ambiciozāki uzdevumi kapitāla tirgus sakārtošanai, finansējuma pieejamībai un investīciju piesaistei, Latvija būtiski zaudēs ne tikai konkurencē ar kaimiņvalstīm, bet ir risks tautsaimniecības stagnācijai un ekonomikas izrāviens nebūs iespējams plānotajos apmēros.
Kā izšķiroši nozīmīgs aspekts finanšu tirgus tālākai attīstībai jāmin valsts kapitāla uzņēmumu virzīšana uz finansējuma piesaisti kapitāla tirgū, sniedzot tiem iespēju attīstīties un kļūt par investīciju piesaistes centru visā Baltijas reģionā, kas ir nostiprināta jau Latvijas valdības 2023.gada 15.septembra deklarācijā. Vienlaikus Ministru kabinets ir noteicis kapitāla tirgus attīstības mērķi vidējam termiņam, proti, sasniegt akciju tirgus kapitalizāciju 9% no IKP apmērā 2027. gadā. Tas nozīmētu kotēt biržā jaunus uzņēmumus, kuru kopējā tirgus kapitalizācija ir ap 4 mljrd. EUR.
Valsts un pašvaldību uzņēmumu kotēšana biržā dotu būtisku impulsu kapitāla tirgus attīstībai, nodrošinot kapitāla kustību un tādā veidā arī palielinot kopējo investīciju vides atraktivitāti. Šī iemesla dēļ par minēto procesu atbildīgajām iestādēm mērķtiecīgi un motivēti jāturpina darbs pie valsts kapitāla uzņēmumu kotēšanas biržā.
Valdība jau 2024.gada aprīlī ir izskatījusi Finanšu ministrijas Informatīvo ziņojumu "Par valsts un pašvaldību kapitālsabiedrībām, kas virzāmas sākotnējam publiskam piedāvājumam", lai uzņēmumi varētu piesaistīt papildu privāto kapitālu to attīstības mērķu finansēšanai, saglabājot uzņēmuma vairākuma akciju valsts vai pašvaldības īpašumā. Atbilstoši Ministru kabineta 2024.gada 9.aprīļa sēdes protokollēmuma Nr.15 70.§ 10.punktam Finanšu ministrijai līdz 2025. gada 1. aprīlim ir uzdots iesniegt izskatīšanai Ministru kabinetā informatīvo ziņojumu par statusu attiecībā uz šī protokollēmuma 9.punktā minētā kapitāla tirgus attīstības mērķa (t.i., akciju tirgus kapitalizāciju 9% no IKP apmērā 2027. gadā) sasniegšanu un par papildu priekšlikumiem minētā mērķa sasniegšanai. 
Paralēli minētajiem pasākumiem norisinās aktivitātes krājaizdevu sabiedrību darbības veicināšanai. Lai veicinātu jaunu krājaizdevu sabiedrību veidošanos un attīstības iespējas, ir nepieciešams domāt par stimulējošiem mehānismiem, kas ļautu diversificēt krājaizdevu sabiedrību darbības loku, piemēram, piešķirot aizdevumus plašākam juridisko personu klāstam. Ņemot vērā minēto, Finanšu ministrija 2025.gada februārī ir iesniegusi Saeimā priekšlikumu papildināt likumprojektu “Grozījumi Krājaizdevu sabiedrību likumā” paredzot Krājaizdevu sabiedrību likumā ietvert tiesību normas, kas pie zināmiem nosacījumiem ļauj krājaizdevu sabiedrībai kreditēt uzņēmumus, proti, krājaizdevu sabiedrībai sniegt kreditēšanas pakalpojumus saviem biedriem – komercsabiedrībām (personālsabiedrībām un kapitālsabiedrībām) un kooperatīvām sabiedrībām. Finansējuma pieejamības veicināšanai būtiski nodrošināt minēto tiesību normu izmaiņu aktīvu tālāko virzību Saeimā, kā arī veicināt diasporas pārstāvju līdzdalību krājaizdevu sabiedrību attīstībā, sniedzot iespēju veikt ieguldījumus un iesaistīties to vadībā, gan attīstīt sadarbību starp Latvijas un ārvalstu krājaizdevu sabiedrībām, lai dalītos ar labāko praksi un inovācijām.
2025.gada 12.februārī Latvijas kapitāla tirgus forumā "No stratēģiskiem lēmumiem līdz investoru uzticībai" Latvijas Banka iepazīstināja ar jauno 10 soļu programmu Latvijas kapitāla tirgus attīstībai. Programma ietver pasākumus, kas vērsti uz publiskā sektora aktīvāku rīcību valsts un pašvaldību kapitālsabiedrību virzībai kapitāla tirgū, emitentu iespēju paplašināšanu un ieguldījumu veicināšanu, lai veidotu dzīvotspējīgu un dinamisku kapitāla tirgu.
	Ņemot vērā minētās uz kapitāla tirgus attīstību vērstās aktivitātes, lai nodrošinātu politikas plānošanas dokumentu kvalitāti, strukturētību un saprotamību, kā arī minētajos dokumentos ietverto uzdevumu nedublēšanos, uzdevumi, kas saistīti ar kapitāla tirgus attīstību netiks apskatīti šajā Plānā, jo ir ietverti Latvijas Bankas jaunajā 10 soļu programmā Latvijas kapitāla tirgus attīstībai un tiks iekļauti Finanšu ministrijas gatavotajā informatīvajā ziņojumā par statusu attiecībā uz kapitāla tirgus attīstības mērķa sasniegšanu. Savukārt plašākās aktivitātes, kas veicamas, lai attīstītu FINTECH nozari, tādējādi sniedzot pozitīvu efektu finanšu pieejamībai tautsaimniecībā, tiks iekļautas Latvijas finanšu tehnoloģiju sektora attīstības stratēģijā, un tādēļ netiek detalizēti aplūkotas šajā Plānā.

[bookmark: _Toc200546725]III MĒRĶI UN VEICAMIE UZDEVUMI

Lai identificētu pastāvošās problēmas saistībā ar finanšu pieejamību un investīciju piesaisti Latvijai no dažādiem skatu punktiem, Plāna izstrādes gaitā Ekonomikas ministrija organizēja individuālas tikšanās ar kredītiestādēm, lielākajām nozares uzņēmumus pārstāvošajām organizācijām un nozaru ekspertiem. Šāda pieeja ļāva iegūt padziļinātu izpratni un praksē balstītu informāciju, kas ataino reālo situāciju nozarē un ļauj koncentrēties uz konkrētiem problēmu risinājumiem. Identificētie risinājumi kompleksi skar visas Plānā ietvertās jomas – investīciju piesaisti, finansējuma pieejamību - katrā iekļaujot uzdevumus atbildīgajām iestādēm.

	Plāna mērķis:
	 Līdz 2029.gadam tuvināt kapitāla piesaistes līmeni Latvijai tam apmēram, kādā šis līmenis ir Lietuvā un Igaunijā

	Politikas rezultāts/-i un rezultatīvais rādītājs/-i
	 2029.gada beigās: 
1. Latvijas nefinanšu sabiedrībām izsniegto kredītu atlikums veido 17% no IKP
2. Uzkrāto ārvalstu tiešo investīciju apjoms Latvijas uzņēmumu pašu kapitālā ir 32 mljrd. EUR

	1. Rīcības virziens
	[bookmark: _Toc200546726]INVESTĪCIJU PIESAISTE

	1.
	[bookmark: _Toc200546727]LATVIJAS EKONOMISKAIS PROFILS

	
	Investīciju piesaiste ir ilgtermiņa process, kas ietver dažāda līmeņa tikšanās un sarunas ar potenciālajiem investoriem, kā arī konkrētas valsts atpazīstamības veidošanu investoru vidū. Lai Latvijas valstij radītu objektīvu un investorus piesaistošu tēlu, kā arī nodrošinātu vienotu investīciju piesaistes stratēģiju, jārada kvalitatīvs un pārdomāts Latvijas ekonomiskā profila raksturojums. 
Ir veikta LIAA reorganizācija, kuras mērķis bija stiprināt iestādes kapacitāti eksporta veicināšanā un investīciju piesaistē, tai skaitā palielinot LIAA reģionālo pārstāvniecību sniegto pakalpojumu klāstu. Reorganizācijas rezultātā ir trīskāršots investīciju jomā iesaistīto darbinieku skaits, nodrošinot katram ārvalstu investīciju projektam savu menedžeri. Līdz ar to nākotnē būs iespējams būtiski kāpināt ārvalstu investīciju piesaisti Latvijai, taču, lai investīciju piesaiste būtu mērķorientēta, ir nepieciešams sagatavot Latvijas ekonomisko profilu. Turpmāk uzdotais uzdevums ir vērtējams kopsakarā ar LIAA stratēģisko uzdevumu investīciju piesaistē un eksporta apjomu kāpināšanā un tā rezultātiem.
Sagatavot Latvijas ekonomisko profilu – vizuālo informācijas materiālu, ko lietot potenciālo sadarbības partneru uzrunāšanai.


	Darbības rezultāts
	Rezultatīvais rādītājs
	Atbildīgā institūcija
	Līdzatbildīgās institūcijas
	Izpildes
termiņš
	Finansējuma avots

	Iespēja jebkuram valsts darbiniekam, kas savās darba gaitās saskaras ar nepieciešamību vai iespēju prezentēt Latviju investoriem, sniegt jau iepriekš sagatavotu, pārbaudītu un faktiem atbilstošu informāciju, kurā dažādos griezumos ir ietverti investorus interesējoši Latvijas ekonomikas aspekti, kas ļauj gūt pārliecību par Latviju kā investīcijām pievilcīgu un konkurētspējīgu valsti.
	Sagatavots vizuāls informācijas materiāls
	LIAA (EM)
	FLA
	31.12.2025.
	LIAA valsts budžeta ietvaros

	2.
	[bookmark: _Toc200546728]LATVIJAS INVESTĪCIJU PORTFEĻA PIEDĀVĀJUMA IZVEIDE

	
	Investīciju piesaistei ir būtiska loma jaunu dalībnieku piesaistei Latvijas kapitāla tirgū, jo starptautiskiem uzņēmumiem investīcijas Latvijas var tikt daļēji kreditētas no to “mātes” uzņēmuma izcelsmes valsts. Savukārt, lai investori pieņemtu lēmumu ieguldīt Latvijā, svarīga ir stratēģiski veidota un interesanta investīciju portfeļa piedāvājuma esamība. Viens no investīciju projektu portfeļa piedāvājuma veidošanas mērķiem būtu piesaistīt bankas kā investīciju projektu finansētājus, veidojot klientu portfeli potenciālai finanšu plūsmai, plašākai kreditēšanai un finanšu pakalpojumu sniedzēju ienākšanai Latvijā.
Latvijas investīciju portfeļa piedāvājuma sagatavošana ļauj nevis tikai paļauties uz ārvalstu investoru interesi un vēlmi veikt ieguldījumus Latvijā, bet gan proaktīvi darboties investīciju piesaistes jomā, tādējādi paplašinot potenciālo ieguldītāju loku. Vienlaikus šāda portfeļa piedāvājuma esamība atvieglo potenciālo finanšu tirgus dalībnieku uzrunāšanu investīciju piesaistei un var tikt iekļauta arī ārvalstu vizīšu darba kārtībā. 
Sagatavojot Latvijas investīciju portfeļa piedāvājumu, ir svarīgi to veidot stratēģiski, piemēram, ietverot jomas, kurās šobrīd strauji aug tirgus pieprasījums, piemēram, mākslīgais intelekts, FINTECH (tajā skaitā kriptonozare), tajā pašā laikā neaizmirstot tās nozares, kurās Latvija ir industriāli spēcīga. Viens no veidiem kā mainīt līdzšinējo pieeju investīciju piesaistei, ir iekļaut Latvijas investīciju portfeļa piedāvājumā investīciju teritoriālo kartējumu, tādējādi gūstot objektīvus datus par investīciju piesaisti reģionos. Šādu datu izvērtēšana ļaus nākotnē izstrādāt daudz precīzāk mērķētas atbalsta programmas, lai veicinātu finansējuma pieejamību reģionos.
Latvijas investīciju portfeļa piedāvājuma sagatavošanā noteikta loma ir diasporas iesaistei, jo ārvalstīs dzīvojošie Latvijas izcelsmes profesionāļi var sniegt unikālu pievienoto vērtību, izmantojot savas globālās zināšanas, pieredzi un kontaktu tīklus. Ārvalstīs dzīvojošie latvieši ar pieredzi investīciju nozarē un uzņēmējdarbībā var palīdzēt veidot efektīvus piedāvājumus potenciālajiem investoriem, sniedzot ieskatu starptautiskajā biznesa kultūrā un investoru prasībās. Tāpat būtiski ir veicināt diasporas uzņēmēju iesaisti Latvijas sociālo problēmu risināšanā, sniedzot tiem iespējas ne tikai investēt, bet arī ietekmēt sabiedrības attīstību ar savām idejām un pieredzi. 
Sagatavot un ik gadu atjaunot Latvijas investīciju portfeļa piedāvājumu, ietverot teritoriālo kartējumu un aktualizējot jomas, kuras ir ne tikai Latvijas industrijas pamats, bet arī jomas, kurās šobrīd strauji aug tirgus pieprasījums, piemēram, mākslīgais intelekts, FINTECH (tajā skaitā kriptonozare) u.c.:
2.1.  Definēt jomas, sagatavot Latvijas investīciju portfeli, pastāvīgi to atjaunot un operatīvi informēt par to nozaru ministrijas, kas strādā ar starptautisko investīciju piesaisti;
2.2.  Aktīvi pozicionēt nozares/uzņēmumu ārvalstu tirgos – LIAA ikgadējo rīcības plāna aktivitāšu izstrāde ar mērķi piesaistīt investīcijas un veicināt eksportu;
2.3.  Ik gadu organizēt 5 augsta līmeņa uzņēmēju delegācijas uz partnervalstīm, tajā skaitā, pieaicinot diasporas pārstāvjus.


	Darbības rezultāts
	Rezultatīvais rādītājs
	Atbildīgā institūcija
	Līdzatbildīgās institūcijas
	Izpildes
termiņš
	Finansējuma avots

	Atvieglota potenciālo finanšu tirgus dalībnieku uzrunāšana investīciju piesaistei. Iespējas nākotnē izstrādāt daudz precīzāk mērķētas atbalsta programmas, lai veicinātu finansējuma pieejamību reģionos.
	1. sagatavots Latvijas investīciju portfeļa piedāvājums;
2. organizētas 5 augsta līmeņa uzņēmēju delegācijas uz partnervalstīm.
	LIAA (EM)
	FLA
	31.12.2025.
(turpmāk – ik gadu)
	LIAA valsts budžeta ietvaros

	3.
	[bookmark: _Toc200546729]PUBLISKĀ UN PRIVĀTĀ PARTNERĪBA

	
	Publiskā un privātā partnerība ir publiskā un privātā sektora sadarbības forma, kas veidota uz noteiktu laiku un nosacījumiem, lai nodrošinātu sabiedrības vajadzības būvdarbu veikšanā vai pakalpojumu sniegšanā. Šodien pasaulē arvien vairāk valstu PPP jau ir kļuvusi par alternatīvu tradicionālajam publisko investīciju modelim un risinājumu sekmīgai sabiedrisko pakalpojumu sniegšanai, infrastruktūras attīstīšanai un uzturēšanai, kas ir aktuāli visai sabiedrībai. Eiropas valstu praksē biežāk sastopamie PPP līgumi ir saistīti ar autoceļu un citu sabiedriskās infrastruktūras objektu projektēšanu, būvniecību, uzturēšanu un apsaimniekošanu, atkritumu apsaimniekošanas, siltumapgādes nodrošināšanu u.c., turklāt, kā redzams no uzskaitītajiem piemēriem, PPP parasti tiek īstenota tādās nozarēs, kurās nepieciešamas ievērojamas investīcijas un īpašas tehniskas vai administratīvas zināšanas. Ja tradicionāli šos pakalpojumus ir nodrošinājusi un finansējusi valsts vai pašvaldība, tas ir publiskais partneris, tad PPP rezultātā šo pakalpojumu nodrošināšanai tiek piesaistīts privātais kapitāls, vienlaikus starp publisko un privāto partneri sadalot arī ar PPP īstenošanu saistītos riskus, ieguldījumus un ieguvumus. Līdz ar to, izmantojot PPP, publiskais partneris var koncentrēties uz pamatfunkciju, tas ir plānošanas un uzraudzības funkciju, izpildi.
Kopīgā iezīme jebkurā PPP ir ieguldījumam atbilstošās vērtības (no angļu valodas - value for money) izpildīšanās – ieguldījumu finansiālās un sociālekonomiskās lietderības iegūšana līdz ar atbilstīgo risku nodošanu, jauninājumu (inovāciju) veicināšanu un racionālu resursu pārvaldību. Tādejādi ieguldījumam atbilstošās vērtības noteikšana ir viena no svarīgākajām sastāvdaļām, lēmuma par PPP īstenošanu pieņemšanā. Šāda pieeja tiek izmantota ikvienā valstī, kas īsteno mērķtiecīgu PPP politiku.
PPP ir plaši izmantota Lielbritānijā, Īrijā, Nīderlandē, Francijā, ASV, Kanādā, Austrālijā un virknē citu pasaules valstu. Latvijā PPP risinājumu pielieto būtiski mazāk nekā kaimiņvalstis, piemēram, Lietuva, lai gan PPP ietvaros ir vieglāk piesaistīt finansējumu no bankām, jo PPP instruments savā ziņā kalpo kā drošības garants kredītiestādēm. Ņemot vērā, ka PPP projekti ir ilgtermiņa risinājums ar potenciālu tieši infrastruktūras jomā, kas ir ļoti kapitāla ietilpīga nozare, plašākai PPP īstenošanai Latvijā, projektu iniciatīvas ir jāvirza no valsts un pašvaldību puses.
PPP iespēju izvērtējums, kurā ietverti plašs aplūkojamo aspektu loks, piemēram, projektu jomas, potenciālie projekti, finansējuma piesaistes veidi, ir integrējams Latvijas investīciju portfeļa piedāvājumā kopsakarā ar LIAA stratēģisko uzdevumu investīciju piesaistē un eksporta apjomu kāpināšanā un tā rezultātiem.
Sagatavot publiskās un privātās partnerības iespēju izvērtējumu un integrēt to Latvijas investīciju portfeļa piedāvājumā.

	[bookmark: _Toc200546730]JAUNU ĀRVALSTU FINANŠU DALĪBNIEKU PIESAISTE 


	
	Sekmīgai turpmākai ekonomikas attīstībai izšķiroši svarīga ir liela apmēra investīciju piesaiste. Viens no veidiem, kā nodrošināt šādas investīcijas, ir sadarbība ar ārvalstu pensiju fondiem. Šobrīd dažādi ārvalstu pensiju fondi (piemēram, ASV pensiju fonds “CalPERS”), kas pārvalda ievērojamus finanšu resursus, meklē sadarbības partnerus Eiropā. Šādā sadarbībā lielais ārvalstu investors meklē Eiropā atzītus, kompetentus kādas nozares ekspertus, kurus izmantot kā starpniekus savu investīciju novirzīšanai konkrētās jomas projektiem Eiropā. Ņemot vērā, ka minētie ārvalstu pensiju fondi nepārzina Eiropas komercdarbības vidi un situāciju, bet vēlas ieguldīt liela apmēra finanšu līdzekļus, tad Eiropas starpnieku piesaistes galvenais mērķis ir atrast kompetentu un uzticamu partneri, kas palīdzētu ieguldījumu projektu validēšanā, proti, apliecinātu, ka konkrētais projekts ir īsts un dzīvotspējīgs. 
Piemēram, viens no lielākajiem ASV pensiju fondu pārvaldniekiem “CalPERS” par savu sadarbības partneri Eiropā ir izvēlējušies Kopenhāgenas enerģētikas fondu. Ņemot vērā, ka arī Latvijā ir stabili un kompetenti uzņēmumi ar zināšanām dažādās investoriem saistošās nozarēs, sadarbošanās ar ārvalstu pensiju fondiem starpnieku lomā varētu sekmēt ievērojama apjoma investīciju piesaisti Latvijas tautsaimniecībai.
Ārvalstu fondi, izvēloties savus sadarbības partnerus Eiropā, kā būtiskākos vērtē divus kritērijus – uzticamību un kompetenci. Vieni no uzņēmumiem, kuru darbība vistiešāk atspoguļo minētās vērtības ir valsts kapitālsabiedrības, jo uzņēmumi, kas pieder valstij, kopumā vērtējami kā stabili un uzticami. Vienlaikus tiem ir iespēja darboties plašā mērogā, tādā veidā gūstot neatsveramas zināšanas un kompetenci konkrētajā nozarē. Līdz ar to, lai ārvalstu ieguldītājiem nodrošinātu uzticamu un kompetentu starpniecības pakalpojumu, būtu izvērtējama valsts kapitālsabiedrību fonda izveide, kas ļautu, piemēram, AS Latvenergo darboties ar enerģētikas projektu portfeli, bet LMT/TET - ar informāciju tehnoloģiju projektiem. Vērtējot iespējamos šāda fonda finansējuma avotus, secināms, ka, ja vien no valsts puses ir piešķirts mandāts minētā fonda izveidei, tad tā izmaksas faktiski segtu piesaistītie investori un fonds darbotos neatkarīgi no valsts finansējuma. 
Tajā pašā laikā, sagatavojot piedāvājumu uz starptautisku partnerību attīstību vērsta fonda izveidei, svarīgi izvērtēt citu valstu pieredzi un dažādus iespējamos fonda izveides modeļus un optimālu fonda apmēru, kas visefektīvāk ļautu piesaistīt Latvijai liela apmēra investīcijas.
Sagatavot piedāvājumu fonda izveidei starptautisku partnerību attīstībai un iesniegt to MK KITK.

	5.
	[bookmark: _Toc200546731]STIMULS MĒROGOJAMU INVESTĪCIJU PROJEKTU ATTĪSTĪBAI LATVIJĀ

	
	Lai nodrošinātu konkurētspējīgas priekšrocības ieguldījumiem Latvijā bez ES struktūrfondu finansējuma ietvaros nodrošinātā atbalsta ir nepieciešami papildu stimuli mērogojamu projektu attīstīšanai. Inovāciju praktiska attīstība visbiežāk tiek īstenota kopīgas sadarbības rezultātā, kur inovāciju līderi – uzņēmumi ar augstāku kapitalizācijas pakāpi un pieejamajām kompetencēm - ap sevi pulcē virkni citu uzņēmumu un zinātnisko institūciju. Šādas sadarbības rezultātā, kur dažādi uzņēmumi fokusējas uz atšķirīgiem inovāciju elementiem, būtiska ir spēja piesaistīt atbalstu inovāciju līderiem. 
Kopš 2021.gada LIAA sadarbībā ar ALTUM kopīgi īsteno Investīciju fondu jeb valsts budžeta programmu Lielo investīciju aizdevums ar kapitāla atlaidi (šobrīd tos regulē Ministru kabineta 2021.gada 6.jūlija noteikumi Nr.503 “Noteikumi par aizdevumiem ar kapitāla atlaidi eksportējošiem komersantiem lielo investīciju projektu atbalstam”). Šīs atbalsta programmas mērķis ir sniegt komersantiem atbalstu dzīvotspējīgu uzņēmējdarbības projektu īstenošanai, veicinot komersantu attīstību, konkurētspēju, eksporta apjoma palielināšanu un nodrošinot finansējumu tādu investīciju projektu īstenošanai, kuri ir vērsti uz jaunu iekārtu un tehnoloģisko procesu ieviešanu. Investīciju projekta ietvaros komersants veic ieguldījumus ražošanas uzsākšanai, paplašināšanai un efektivizācijai, bet pēc projekta īstenošanas un rezultātu sasniegšanas tiek dzēsta daļa no aizdevuma. Kapitāla atlaide var būt līdz 30% no projekta attiecināmām izmaksām, bet ne vairāk kā 10 milj. EUR. 
Minētais instruments jau šobrīd ir pierādījis, ka ir fiskāli neitrāls, proti, līdzekļi valsts budžetā tiek atgriezti 5-7 gadu periodā PVN maksājumu veidā, turklāt tiek radītas darba vietas un Latvijas uzņēmumi kļūst konkurētspējīgāki starptautiskajā tirgū. Kopumā aizdevumu programmā (trīs kārtu ietvaros) plānots atbalstīt 37 komersantus, kuru investīciju projektu ietvaros plānots radīt vairāk nekā 1 555 jaunas, labi apmaksātas darba vietas, nodrošinot eksporta apjomu vismaz 489,45 milj. EUR gadā un ieguldījumus P&A vismaz 22,78 milj. EUR apmērā. Ekonomikas ministrija prognozē, ka, ieviešot jaunu lielo investīciju piesaistes fondu, plānojot mērogojamu projektu atbalstu un paredzot finansējumu publiskam atbalstam 150 milj. EUR, valsts budžeta līdzekļu PVN ieņēmumi laika periodā no 2026.gada līdz 2035.gadam pieaugs par 145,9 milj. EUR (proti, 2026.gadā PVN ieņēmumi palielināsies par 7,715 milj. EUR, 2027.gadā – par 9,421 milj. EUR, 2028.gadā – par 19,773 milj. EUR  un 2029.gadā – par 23,263 milj. EUR). Plānotais PVN ieņēmumu pieaugums ir balstīts uz PVN ieņēmumu palielināšanos būvdarbiem un iekārtu iegādes izmaksām jeb attiecīgi nomaksātā PVN no apgrozījuma pieauguma (deltas), realizējot projektus. 
Lai nodrošinātu investīciju apjoma pieaugumu, būtiski atbalstīt uzņēmumus, atbalstu mērķējot tur, kur ir jauna mēroga ambīcijas (projektu apmēram sasniedzot ne tikai 10 milj. EUR, bet 100 milj. EUR un vairāk). Ieviešot jaunu lielo investīciju piesaistes fondu un paredzot finansējumu publiskam atbalstam 150 milj. EUR apmērā, tiktu paplašināts atbalstāmo investīciju projektu loks, sākot no 5 milj. EUR. Investīciju projektu loka paplašināšana veicinātu izaugsmi Latvijas reģionos, kopumā radot vismaz 320 labi apmaksātas darba vietas, eksportu 400 milj. EUR gadā un darba algas nodokļos samaksātus vismaz 3,8 milj. EUR gadā. Tāpat tiktu atbalstītas investīcijas gan jaunām iekārtām, gan infrastruktūras izveidei.
Tieši lielo uzņēmumu rīcībā ir finanšu līdzekļi, kas varētu tikt investēti un līdz ar to, īstenojot motivējošus atbalsta pasākumus, kas mērķēti uz uzņēmumiem, ir iespējams gūt iespējami ātrākos rezultātus ar vislielāko atdevi. Jāuzsver, ka lielo uzņēmumu investīcijas saistīti radīs labvēlīgāku vidi arī MVU attīstībai un darbībai. 
Investīciju fonda iespējas ir piemērojamas arī aizsardzības industrijas stiprināšanai, sniedzot atbalstu investīciju projektu realizēšanai, tajā skaitā infrastruktūras izveidei. Militāra un divējāda lietojuma tehnoloģijas, kas ir pielāgojamas gan aizsardzības, gan civilām vajadzībām, uzlabo stratēģisko noturību un nodrošina plašāku ekonomisko ietekmi. Piedāvājot pastiprinātu atbalstu šādiem projektiem, Latvija var veicināt inovācijas, piesaistīt investīcijas un atbalstīt tādu adaptējamu tehnoloģiju izveidi, kas kalpo gan sabiedrības, gan valsts drošības vajadzībām. 
Vienlaikus lielie investīciju projekti un to finansēšana rada potenciālu ārvalstu banku piesaistei, kā, piemēram, gadījumos, kad bankas atver meitas uzņēmumu, filiāli vai iegūst autorizāciju pārrobežu pakalpojumu sniegšanai citās valstīs, sekojot saviem lielajiem klientiem. 
Nodrošināt ar 2026.gadu pastāvīgu finansējumu vismaz 150 milj. EUR apmērā atbalsta programmas īstenošanai, kas paredz mērogojamu investīciju programmu attīstību Latvijā

	[bookmark: _Toc200546732]SMILŠKASTU PIEEJA INOVĀCIJU ATTĪSTĪBAI 

	
	Pievilcīga uzņēmējdarbības vide ir viens no priekšnosacījumiem jaunu investīciju ieplūšanai, līdz ar to, lai spētu reaģēt un veicinātu Latvijā inovatīvas uzņēmējdarbības attīstību, ir būtiski priekšlaicīgi nodrošināt regulatīvo vidi jeb smilškastu pieeju. Šāda metode sniedz iespēju testēt un pārbaudīt inovatīvu pakalpojumu atbilstību regulatīvajām prasībām, palīdzot uzņēmējam izprast normatīvo regulējumu un vienlaikus nodrošinot uz uzņēmējdarbības attīstības vērstu pieeju. Regulatīvā smilškaste dod iespēju iepazīt un identificēt iespējamās barjeras inovāciju attīstībā, tāpat tā palīdz savlaicīgi identificēt riskus, stiprināt jomas turpmāku attīstību, kā arī aizsargāt lietotāja intereses. Latvijas Banka šādu risinājumu veiksmīgi ir piemērojusi FINTECH sektorā, taču, ņemot vērā ar vien jaunu inovatīvu uzņēmējdarbības modeļu ienākšanu, ir būtiski paplašināt pieeju pakalpojumu nodrošināšanā, ļaujot tautsaimniecībā ienākt jaunām investīcijām un vienlaikus pozicionējot Latviju kā atvērtu tirgu inovatīvai uzņēmējdarbībai. 
Smilškastu pieeja inovāciju jomā ļaus testēt inovatīvus produktus, tehnoloģijas vai pakalpojumus, kuru testēšanai izmantojamā vide nav pilnībā regulēta. Ar regulējumu tiks veicināta tiesiskā noteiktība speciālās regulatīvās vides izveidei un īstenošanai, tostarp radot iespēju, pamatojoties uz tiesisko attiecību noteiktību un stabilitāti, Latvijā reģistrētam komersantam vai zinātniskai institūcijai testēt produktus. Šāda pieeja speciālās regulatīvās vides izveidei un īstenošanai Latvijā veicinātu inovāciju attīstību, palielinātu ekonomisko konkurētspēju, nodrošinātu elastību un drošību, kā arī veidotu labvēlīgu vidi gan komersantiem, gan patērētājiem. Šādas speciālās regulatīvās vides izveide ir būtiska komersantiem, lai tiktu radīta atbilstoša vide inovatīvu produktu un pakalpojumu testēšanai, nodrošinot sadarbību ar valsts institūcijām, tādējādi mazinot finanšu un laika resursus, ko komersanti patērētu, veicot testēšanu individuāli. 
Attīstīt regulatīvās vides jeb smilškastes pieeju inovāciju attīstībai un jaunu tirgus spēlētāju piesaistei un apzināt potenciālos inovāciju projektus, kam nepieciešams smilškastu regulējums.
6.1. Izstrādāt vienotu pieeju – normatīvo regulējumu “Noteikumi par speciālās regulatīvās vides izveidi un īstenošanu” inovāciju projektu uzsākšanai smilškastu ietvaros Latvijā.

	[bookmark: _Toc200546734]ATBALSTA PAPLAŠINĀŠANA UZŅĒMUMU PRODUKTIVITĀTES KĀPINĀŠANAI, T.SK., STRAUJI AUGOŠAJOS UZŅĒMUMOS

	
	ES fondu un Atveseļošanas un noturības mehānisma ietvaros Latvijas uzņēmējiem digitālās transformācijas un produktivitātes veicināšanai ir pieejams ievērojams finansējums – 745,1 milj. EUR. Šie līdzekļi paredzēti, lai atbalstītu uzņēmumus viņu centienos uzlabot procesus, ieviest inovatīvas tehnoloģijas un paaugstināt darbības efektivitāti. Īpaša nozīme tiek piešķirta strauji augošajiem uzņēmumiem, piemēram, jaunuzņēmumiem un FINTECH nozarei, kas ir vieni no inovāciju virzītājiem Latvijā. Tomēr, lai paredzētie ieguldījumi veicinātu inovatīvas uzņēmējdarbības attīstību, ir būtiski, lai atbalstiem spētu kvalificēties pēc iespējas vairāk komersantu, līdz ar to nepieciešams pārskatīt atbalsta nosacījumus, ļaujot arī strauji augošiem uzņēmumiem, t.sk. FINTECH sektora uzņēmumiem, kvalificēties esošajām atbalsta programmām. Tāpat būtiski ir stimulēt biznesa ideju attīstību jomās, kurās šobrīd strauji aug tirgus pieprasījums, piemēram, mākslīgais intelekts, kriptonozare u.c.
Saskaņā ar Eiropas Komisijas 2014.gada 17.jūnija Regulas Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu  13.panta d) apakšpunktu atbalsts netiek piešķirts  finanšu un apdrošināšanas darbībai (NACE 2. red. K sadaļa "Finanšu un apdrošināšanas darbības"), vienlaikus šāds ierobežojums netiek paredzēts atbalstam, kas sniegts saskaņā ar Eiropas Komisijas 2023.gada 13.decembra Regulu (ES) Nr.2023/2831 par Līguma par Eiropas Savienības darbību 107. un 108. panta piemērošanu de minimis atbalstam. Līdz ar to, lai nodrošinātu nozarei draudzīgākus atbalsta kvalificēšanās nosacījumus, Ekonomikas ministrija paredz veikt grozījumus tās atbildībā esošajās atbalsta programmās, nosakot, ka atbalsta programmās, kurās tiek piemērots de minimis regulējums  saskaņā ar Regulu Eiropas Komisijas 2023.gada 13.decembra Regulu (ES) Nr.2023/2831 par Līguma par Eiropas Savienības darbību 107. un 108. panta piemērošanu de minimis atbalstam, kā neatbalstāmā nozare netiek noteikta finanšu un apdrošināšanas darbība (NACE 2. red. K sadaļa "Finanšu un apdrošināšanas darbības"). 
Ekonomikas ministrija izvirza uzdevumu pārskatīt atbalsta nosacījumus un veikt grozījumus šādos atbalsta pasākumos:
· SAM 1.2.2.1. pasākums – "Atbalsts procesu digitalizācijai komercdarbībā" Ministru kabineta 2024.gada 26.novembra noteikumi Nr.748 “Eiropas Savienības kohēzijas politikas programmas 2021.–2027. gadam 1.2.2. specifiskā atbalsta mērķa "Izmantot digitalizācijas priekšrocības uzņēmējdarbības attīstībai" 1.2.2.1. pasākuma "Atbalsts procesu digitalizācijai komercdarbībā" īstenošanas noteikumi” (Tiesību akta portāla ID 25-TA-184),
· SAM 1.2.3.2. pasākums – "Iespējkapitāla ieguldījumi", Ministru kabineta 2023.gada 15. augusta noteikumi Nr. 463 programmas “Iespējkapitāla ieguldījumi” īstenošanas noteikumi
· SAM 1.2.3.3. pasākums – "Starta, izaugsmes aizdevumi", Ministru kabineta 2016.gada 31.maija noteikumi Nr.328 “Noteikumi par mikroaizdevumiem, starta un izaugsmes aizdevumiem”
· SAM 1.2.3.5. pasākums – "Aizdevumi produktivitātes kāpināšanai", Ministru kabineta 2009.gada 15.septembra noteikumi Nr.1065 “Noteikumi par aizdevumiem sīko (mikro), mazo un vidējo saimnieciskās darbības veicēju un lauksaimniecības un mežsaimniecības pakalpojumu kooperatīvo sabiedrību attīstības veicināšanai” (Tiesību akta portāla ID 25-TA-207),
· SAM 1.2.1.4. pasākums "Atbalsts tehnoloģiju pārneses sistēmas pilnveidošanai", Ministru kabineta 2023. gada 7. novembra noteikumi Nr. 644 “Eiropas Savienības kohēzijas politikas programmas 2021.–2027. gadam 1.2.1. specifiskā atbalsta mērķa "Pētniecības un inovāciju kapacitātes stiprināšana un progresīvu tehnoloģiju ieviešana uzņēmumiem" 1.2.1.4. pasākuma "Atbalsts tehnoloģiju pārneses sistēmas pilnveidošanai" īstenošanas noteikumi” (Tiesību akta portāla ID 24-TA-3094),
· 2.2.1.2.i. investīcija – "Atbalsts procesu digitalizācijai komercdarbībā" Ministru kabineta 2023.gada 10.janvāra noteikumi Nr.10 “Latvijas Atveseļošanas un noturības mehānisma plāna 2. komponentes "Digitālā transformācija" 2.2. reformu un investīciju virziena "Uzņēmumu digitālā transformācija un inovācijas" 2.2.1.r. "Uzņēmējdarbības digitālās transformācijas pilna cikla atbalsta izveide ar reģionālo tvērumu" 2.2.1.2.i. investīcijas "Atbalsts procesu digitalizācijai komercdarbībā" īstenošanas noteikumi” (Tiesību akta portāla ID 24-TA-2781),
Šo izmaiņu mērķis ir nodrošināt, lai gan inovatīvie, gan strauji augošie uzņēmumi, īpaši tehnoloģiju un inovatīvo nozaru pārstāvji, varētu pilnvērtīgi izmantot pieejamo atbalstu. Tas sekmēs ne tikai atsevišķu uzņēmumu izaugsmi, bet arī veicinās Latvijas ekonomikas konkurētspēju globālajā tirgū.

Pārskatīt atbalsta nosacījumus un paplašināt atbalsta saņēmēju loku, veicot grozījumus šādu EM pārziņā esošu programmu normatīvajā regulējumā:
SAM 1.2.2.1. pasākums – "Atbalsts procesu digitalizācijai komercdarbībā",
SAM 1.2.3.2. pasākums – "Iespējkapitāla ieguldījumi"
SAM 1.2.3.3. pasākums – "Starta, izaugsmes aizdevumi",
SAM 1.2.3.5. pasākums – "Aizdevumi produktivitātes kāpināšanai",’
SAM 1.2.1.4. pasākums – "Atbalsts tehnoloģiju pārneses sistēmas pilnveidošanai",
2.2.1.2.i. investīcija – "Atbalsts procesu digitalizācijai komercdarbībā".

	Gan inovatīvie, gan strauji augošie uzņēmumi, īpaši tehnoloģiju un inovatīvo nozaru pārstāvji, var pilnvērtīgi izmantot pieejamo atbalstu, tādējādi sekmējot ne tikai atsevišķu uzņēmumu izaugsmi, bet arī veicinot Latvijas ekonomikas konkurētspēju globālajā tirgū.
	Veikti atbilstoši grozījumi 6 MK noteikumos
	EM
	LIAA (EM), ALTUM, LB fintech jautājumos sadarbībā ar FLA
	31.12.2025.
	atbalsta programmu finansējuma ietvaros

	8.
	[bookmark: _Toc200546735]TEHNOLOĢIJU PĀRNESE SPIN-OFF UZŅĒMUMOS

	
	Atbilstoši Rīgas Tehniskās universitātes veiktajā tirgus pētījumā “Tehnoloģiju pārnese uz spin-off uzņēmumu” norādītajam spin-off uzņēmumu attīstība Latvijā virzās lēnā tempā. Tikai nedaudzi jauni uzņēmumi pēdējo gadu laikā ir efektīvi realizējuši tehnoloģijas pārneses procesu saistībā ar zinātniskajām institūcijām, lai uzsāktu savu darbību, nodrošinot investīcijas un publisko finansējumu (neuzskaitot tā saucamos čaulas uzņēmumus, kas noslēdz licences līgumus pētniecības projektu rezultātu izpildes rādītāju prasību dēļ, un kuru darbība nerezultējas ar tālāko tehnoloģiju virzību tirgū). Precīzs ar tehnoloģijas pārnesi saistītu spin-off uzņēmumu skaits nav skaidrs, un tas norāda uz nepieciešamību veikt šādu spin-off uzņēmumu uzskaiti Latvijā nākotnē. Ir svarīgi izprast ne tikai to, cik daudz spin-off uzņēmumu rodas, bet arī to, cik daudzi izdzīvo un gūst panākumus tirgū. Šīs zināšanas ir būtiskas, lai uzlabotu tehnoloģijas pārneses sistēmu un tā būtu efektīvāka nākotnē.
Ir dažādi iemesli, kāpēc Latvijā netiek aktīvi veidoti zinātnisko institūciju spin-off uzņēmumi. Zinātniskās institūcijas norāda, ka sava loma tajā ir gan likumdošanas jautājumiem, gan pētnieku ieinteresētībai iesaistīties jaunu uzņēmumu radīšanā. Novērojumi arī liecina, ka tehnoloģiju pārnesei un ar to atbalstošiem procesiem zinātniskajās institūcijās tiek piešķirti ierobežoti resursi. Ierobežojumi lielā mērā ir saistīti ar ierobežoto tehnoloģijas pārneses ekspertu skaitu. Šis ierobežojums ietekmē esošo tehnoloģijas pārneses procesu sakārtošanu, zinātnieku efektīvu iesaisti, atbalsta aktivitātes spin-off uzņēmumu komandām un to aktīvu iesaistīšanos ekosistēmas attīstībā.
Zinātniskās institūcijas norāda, ka LIAA pasākuma “Atbalsts pētniecības rezultātu komercializācijai” ir bijusi nozīmīgs stimuls, lai aktualizētu jautājumu par spin-off uzņēmumu veidošanu. Tajā pašā laikā zinātnisko institūciju gatavība nodrošināt atbalstošus tehnoloģijas pārneses procesus bija ierobežota. Lielā mērā spin-off uzņēmumu dibināšanas stimuls bija galvenokārt mērķtiecīgi realizētās LIAA programmas rezultāts, kas nodrošināja piekļuvi resursiem, lai šo procesu veicinātu. Ilgtermiņā spin-off uzņēmumu rašanos ir jāsaista ar zinātniskajām institūcijām un atbalstošiem procesiem, kur galvenā loma ir tehnoloģiju pārneses centra darbam. 
Kopējais (valsts, tai skaitā augstskolu, uzņēmumu, ārvalstu) finansējums P&A Latvijā 2022.gadā bija 291,72 milj. EUR jeb 0,75 % no IKP. Dažādos politikas plānošanas dokumentos, tai skaitā Nacionālajā attīstības plānā 2021.–2027.gadam kopējais sasniedzamais P&A ieguldījumu mērķis 2027.gadam noteikts 1,5 % no IKP jeb, balstoties uz Ekonomikas ministrijas 2023.gada aplēsēm, – 806 milj. EUR Ja šis 2027.gada mērķis būtu jāsasniedz 2022.gadā, kopējiem ieguldījumiem P&A būtu jāpieaug 2,77 reizes jeb par 514 milj. EUR. 
Tādējādi secināms, ka bez papildus stimuliem, saglabājoties līdzšinējam P&A finansējuma īpatsvaram, straujš P&A finansējuma pieaugums (īpaši valsts un privātajā sektorā) tuvākajos gados būs liels izaicinājums. Vienlaikus jāatzīmē, ka Latvijas uzņēmējdarbību raksturo liels zemas pievienotās vērtības produktu īpatsvars, augsta resursu intensitāte un sadarbības un integrācijas trūkums globālajās vērtību ķēdēs. Arī inovatīvo uzņēmumu īpatsvars Latvijā ir viens no zemākajiem ES – 32,9% (2016.–2018.gadu pārskata periodā), salīdzinot ar vidēji 49,1% ES. Līdztekus valsts intervencei P&A un inovāciju sekmēšanā, izmantojot valsts atbalsta instrumentus, īpaši tos, kas vērsti uz P&A un inovāciju atbalstu gan uzņēmumos, gan agrīnākos tehnoloģiju gatavības līmeņos valsts zinātniskajām institūcijām, viens no pamata nosacījumiem straujākai inovāciju ienākšanai tirgū ir izveidots un nostiprināts normatīvais ietvars, kas sniedz iespēju par publiskiem līdzekļiem finansēta valsts zinātnisko institūciju zinātniska pētījuma rezultātā radītu tiesību uz zinātību, tehnoloģiju, izgudrojumu vai augu šķirni nodošanai ar nolūku radīt komerciālus, tirgū ieviešamus un pieprasītus produktus, tehnoloģijas, pakalpojumus vai citus pielietojumus. Citiem vārdiem – ir nepieciešams ietvars, kas ļauj nodrošināt par publiskiem līdzekļiem radītas zinātības, tehnoloģijas, izgudrojuma vai augu šķirni tiesību pārnesi uzņēmējdarbības vidē, tādējādi padarot sabiedrībai pieejamus jaunus vai būtiski uzlabotus produktus vai pakalpojumus. Līdz ar to, lai sekmētu lielākus ieguldījumus P&A ir veikti grozījumi Zinātniskās darbības likumā, kas paredz Ministru kabinetam deleģējumu lemt par nosacījumiem un kārtību, kādā saimnieciski izmantojamas (komercializējamas) valsts, pašvaldības, ES fondu vai citas publiskas personas finansētu valsts zinātnisko institūciju zinātnisko pētījumu rezultātā radītās tiesības uz zinātību, tehnoloģiju, izgudrojumu vai augu šķirni.
Ņemot vērā minēto, arī turpmāk nepieciešams īstenot atbalsta programmas tehnoloģiju pārnesei uz spin-off uzņēmumiem, galveno uzmanību pievēršot ilgtermiņa plānošanai un pētnieku izglītībai, un tādējādi nodrošinot nepārtrauktus panākumus tehnoloģiju komercializācijā. Tāpat būtu nepieciešams domāt par atbalsta mehānismiem, kas palīdzētu piesaistīt ārvalstu zinātniekus un pētniekus. Tālākai sekmīgai iniciatīvas virzībai būtu nepieciešams izvērtēt grantu pieejamību agrīnas stadijas biznesa ideju attīstīšanai augstākās izglītības un pētniecības sektorā. Neliela apmēra granti (30 000-50 000 EUR) būtu piemērots instruments kā stimulēt jaunu, potenciālu biznesa ideju attīstībai un komercializācijai arī akadēmiskajā vidē.
Vienlaikus ir nepieciešams pārskatīt tehnoloģiju pārneses projektiem pieejamo atbalsta apmēru, jo šobrīd, atbilstoši uzņēmumu secinājumiem, agrīnas stadijas pētnieciskajiem darbiem 25 000 EUR finansējuma apjoms, ir identificējams kā ierobežojošs faktors mērogojamu projektu attīstībai. Turklāt jāņem vērā, ka šobrīd citās P&A programmās[footnoteRef:7][footnoteRef:8][footnoteRef:9][footnoteRef:10] atlases jau ir noslēgušās, un faktiski finansējums pārējiem Latvijas uzņēmumiem nav pieejams. [7:  MK 05.07.2022. noteikumi Nr.418 “Latvijas Atveseļošanas un noturības mehānisma plāna 5.1. reformu un investīciju virziena "Produktivitātes paaugstināšana caur investīciju apjoma palielināšanu P&A" 5.1.1.r. reformas "Inovāciju pārvaldība un privāto P&A investīciju motivācija" 5.1.1.2.i. investīcijas "Atbalsta instruments pētniecībai un internacionalizācijai" pirmās kārtas īstenošanas noteikumi”]  [8:  MK 09.01.2024. noteikumi Nr.32 “Latvijas Atveseļošanas un noturības mehānisma plāna 5.1. reformu un investīciju virziena "Produktivitātes paaugstināšana caur investīciju apjoma palielināšanu P&A" 5.1.1.r. reformas "Inovāciju pārvaldība un privāto P&A investīciju motivācija" 5.1.1.2.i. investīcijas "Atbalsta instruments pētniecībai un internacionalizācijai" otrās kārtas īstenošanas noteikumi”]  [9:  MK 09.01.2024. noteikumi Nr.33 “Latvijas Atveseļošanas un noturības mehānisma plāna 1.2. reformu un investīciju virziena "Energoefektivitātes uzlabošana" 1.2.1.2.i. investīcijas "Energoefektivitātes paaugstināšana uzņēmējdarbībā (ietverot pāreju uz atjaunojamo energoresursu tehnoloģiju izmantošanu siltumapgādē un pētniecības un attīstības aktivitātes (t. sk. bioekonomikā))" 1.2.1.2.i.2. pasākuma "Inovatīvu produktu un tehnoloģiju izstrāde" īstenošanas noteikumi”]  [10:  MK 09.01.2024. noteikumi Nr.34 “Latvijas Atveseļošanas un noturības mehānisma plāna 2.2. reformu un investīciju virziena "Uzņēmumu digitālā transformācija un inovācijas" 2.2.1.3.i. investīcijas "Atbalsts jaunu produktu un pakalpojumu ieviešanai uzņēmējdarbībā" īstenošanas noteikumi”] 


Ieviest atbalstu agrīnas stadijas biznesa ideju attīstīšanai augstākās izglītības un pētniecības sektorā un tehnoloģiju pārnesei uz spin-off uzņēmumiem, kā arī pārskatīt esošos tehnoloģiju pārnesei pieejamos atbalsta sliekšņus un palielināt tos, izstrādājot grozījumus ES fondu 1.2.1.4.pasākuma regulējošos normatīvajos aktos[footnoteRef:11] [11:  MK 07.11.2023. noteikumi Nr.644 “Eiropas Savienības kohēzijas politikas programmas 2021.–2027. gadam 1.2.1. specifiskā atbalsta mērķa "Pētniecības un inovāciju kapacitātes stiprināšana un progresīvu tehnoloģiju ieviešana uzņēmumiem" 1.2.1.4. pasākuma "Atbalsts tehnoloģiju pārneses sistēmas pilnveidošanai" īstenošanas noteikumi”] 

	Ir izveidots un nostiprināts normatīvais ietvars, kas ļauj nodrošināt par publiskiem līdzekļiem radītas zinātības, tehnoloģijas, izgudrojuma vai augu šķirni tiesību pārnesi uzņēmējdarbības vidē, tādējādi padarot sabiedrībai pieejamus jaunus vai būtiski uzlabotus produktus vai pakalpojumus.
	Veikti atbilstoši grozījumi MK 07.11.2023. noteikumos Nr.644 “Eiropas Savienības kohēzijas politikas programmas 2021.–2027. gadam 1.2.1. specifiskā atbalsta mērķa "Pētniecības un inovāciju kapacitātes stiprināšana un progresīvu tehnoloģiju ieviešana uzņēmumiem" 1.2.1.4. pasākuma "Atbalsts tehnoloģiju pārneses sistēmas pilnveidošanai" īstenošanas noteikumi”
	EM
	LIAA (EM)
	31.12.2025.
	atbalsta programmas finansējuma ietvaros

	9.
	[bookmark: _Toc200546736]PENSIJU FONDU IESAISTE ALTUM ATTĪSTĪBAS INVESTĪCIJU FINANSĒŠANĀ

	
	Finansējuma pieejamībai ALTUM nepieciešams izvērtēt pašu kapitāla fonda izveidi. Fonda mērķis būtu veicināt investīcijas uzņēmumos to biznesa modeļa pielāgošanai, eksporta spējas uzlabošanai,  jaunu tehnoloģiju ieviešanai un produktu izstrādei, piesaistot privātos pensiju fondu finansētājus, tādējādi veicinot finansējuma pieejamību tirgū. Šāda fonda izveidē ALTUM jau ir pieredze, jo risinājums tika ieviests Covid-19 infekcijas izplatības seku mazināšanai, lai finansētu uzņēmumus, kas Covid-19 krīzi izmantoja kā iespēju laiku, attīstot darbību un stiprinot gan esošās pozīcijas, gan izejot jaunos tirgos, kā arī vienlaikus diversificējot finansējuma avotus. Risinājums paredzētu kapitāla fonda darbību uz līdzīgiem nosacījumiem, respektīvi kapitāla fondam būtu iespēja veikt ieguldījumus uzņēmumos vairākos veidos: 1) Ieguldījumi privātajā vai publiskajā kapitālā ar vai bez citu privāto investoru līdzdalību; 2) mezanīna, subordinēti vai cita veida aizdevumi ar konvertāciju vai bez, 3) obligācijas, kas iekļautas regulētajā tirgū vai First North. Fonda finansējumu varētu izmantot gan investīciju veikšanai, gan arī apgrozāmiem līdzekļiem. Minētā fonda izveidei iespējams būs nepieciešams paziņojums un Eiropas komisijas saskaņojums.
Izveidot ALTUM pašu kapitāla fondu, piesaistot privāto pensiju fondu pārvaldnieku investīcijas.

	Veicinātas investīcijas uzņēmumos to biznesa modeļa pielāgošanai, eksporta spējas uzlabošanai,  jaunu tehnoloģiju ieviešanai un produktu izstrādei, piesaistot privātos pensiju fondu finansētājus, tādējādi veicinot finansējuma pieejamību tirgū.
	Izveidots ALTUM pašu kapitāla fonds
	EM 
	ALTUM
	31.12.2026.
	ALTUM atmaksu, brīvo līdzekļu vai 2024.gada peļņas ietvaros: vismaz 10 milj. EUR

	10.
	[bookmark: _Toc200546737]STIMULS PENSIJU FONDU IEGULDĪJUMIEM LATVIJĀ

	
	Investīciju piesaistes kontekstā būtiska nozīme ir pensiju fondu veiktajiem ieguldījumiem. Pensiju fondi iegulda indeksu fondos un biržā tirgotajos fondos, kas ir lēti, plaši pieejami un pirms ieguldīšanas nav jāveic tajos ietilpstošo vērtspapīru padziļināta izpēte. Tā kā Latvijā vērtspapīru tirgus vēl ir attīstības stadijā un to lielākoties veido zema ienesīguma Latvijas valsts parāda vērtspapīri, tad būtiski lielākā daļa pensiju fondu ieguldījumi tiek investēti ārvalstīs. Līdz ar to secināms, ka, stimulējot pensiju fondu ieguldījumus Latvijā, ir potenciāls piesaistīt liela apmēra investīcijas. 
Iespējas straujāk kāpināt pensiju fondu ieguldījumus Latvijā saistāmas ar ieguldījumiem alternatīvos finanšu instrumentu veidos - alternatīvajos ieguldījuma fondos, kas prasa iepriekšēju izpēti (no angļu valodas - due-diligence). Padziļinātā izpēte jeb due diligence ir process, kurā investors veic projekta vai uzņēmuma finanšu, nodokļu un juridisko analīzi, kā arī biznesa koncepta pārbaudi, pirms noslēgt vai pabeigt investīciju darījumu. Vienkāršoti runājot, due diligence ir labākais veids, kā detalizēti un objektīvi iepazīt projektu vai uzņēmumu pirms tā iegādes vai investīciju veikšanas. Due diligence ietvaros tiek pārbaudīts, vai darījuma partnera sniegtā informācija ir patiesa un pilnīga, izvērtēti potenciālie juridiskie un finanšu riski, biznesa darbības vai idejas potenciāls, tirgus, kā arī identificēti nepieciešamie risku novēršanas vai samazināšanas līdzekļi. Ņemot vērā plašo pētāmo jautājumu loku un apjomu, nereti ir jāpiesaista ārējie konsultatīvie resursi, kas prasa ievērojamus finanšu līdzekļus no pensiju pārvaldniekiem.
Līdz ar to, lai veicinātu pensiju fondu ieguldījumus Latvijā un labākas ieguldījumu diversifikācijas nolūkos motivētu pārvaldniekus aktīvāk apsvērt ieguldījumu  tādos instrumentos, kas ietver augstākas izvērtēšanas un uzraudzības izmaksas (piemēram, AIF), bet sniedz būtisku tiešu un netiešu (multiplicējošu) pozitīvu efektu vietējās ekonomikas attīstībai, ir jāparedz pensiju pārvaldītājiem tiesības saņemt relatīvi augstākas pārvaldīšanas komisijas proporcionāli veiktajiem ieguldījumiem tieši šādos instrumentos. 
Vienlaikus ir būtiski pēc attiecīgo stimulu ieviešanas veikt izvērtējumu par to efektivitāti un piesaistīto investīciju pieaugumu, lai nepieciešamības gadījumā varētu veikt stimulu pielāgojumus un turpināt darbu pie dažādām saturiskām iniciatīvām, kas veicinātu kapitāla tirgus attīstību un veidotu lielu kapitāla atdevi, tādējādi motivējot pensiju fondu pārvaldītājus kā godīgus un rūpīgus saimniekus veikt ieguldījumus Latvijā.
2025. gada 30. janvārī Valsts sekretāru sanāksmē tika panākta konceptuāla vienošanās likumprojektā “Grozījumi Valsts fondēto pensiju likumā” ietvert tiesību normas, kas paredz pensiju fondu pārvaldītāju atlīdzības proporcionālu palielināšanu par tādiem tiešajiem ieguldījumiem, kas veikti parāda un kapitāla vērtspapīros mazos un vidējos uzņēmumos, kā arī tādos alternatīvo ieguldījumu fondos, kuru parakstītais kapitāls nepārsniedz 500 milj. EUR..
2025. gada 4. martā Ministru kabineta sēdē tika akceptēts likumprojekts “Grozījumi Valsts fondēto pensiju likumā”, kas paredz palielināt pensiju fondu pārvaldītāju atlīdzību proporcionāli ieguldījumiem, kas veikti mazos un vidējos uzņēmumos vai tādos alternatīvo ieguldījumu fondos, kuru parakstītais pamatkapitāls nepārsniedz 500 milj. EUR. Ja minētajos uzņēmumos un fondos veikto ieguldījumu īpatsvars kopā pārsniedz 25 procentus no pārvaldītāja pārvaldītā ieguldījumu plāna aktīvu vērtības, maksājuma par ieguldījumu plāna pārvaldi pastāvīgās daļas aprēķinā tiek lietots 25 procentu īpatsvars.
Nodrošināt neatliekamu likumprojekta “Grozījumi Valsts fondēto pensiju likumā” virzību un tajā iekļauto normu, kas paredz palielināt pensiju fondu pārvaldītāju atlīdzību proporcionāli ieguldījumiem, kas veikti MVU vai tādos AIF, kuru parakstītais pamatkapitāls nepārsniedz 500 milj. EUR, virzību.[footnoteRef:12] [12:  Likumprojekts “Grozījumi Valsts fondēto pensiju likumā” (881/Lp14)  ir iesniegts Saeimā, pieņemts 1.lasījumā.] 

	Veicināti pensiju fondu ieguldījumi Latvijā un pārvaldnieki motivēti aktīvāk apsvērt ieguldījumu tādos instrumentos, kas ietver augstākas izvērtēšanas un uzraudzības izmaksas (piemēram, AIF), bet sniedz būtisku tiešu un netiešu (multiplicējošu) pozitīvu efektu vietējās ekonomikas attīstībai
	Nodrošināta likumprojekta “Grozījumi Valsts fondēto pensiju likumā” (881/Lp14) virzība Saeimā  
	LM
	FM, LB
	31.12.2025.
	Iesaistīto pušu valsts budžeta ietvaros

	11.
	[bookmark: _Toc200546738]ALTUM IEGULDĪJUMI DARĪJUMIEM AR KOLEKTĪVĀS FINANSĒŠANAS PLATFORMĀM 

	
	Laikā, kad banku uzņēmumu kreditēšanas apjomi valsts līmenī ir neapmierinoši, uzņēmēji arvien vairāk izmanto alternatīvos finansētājus (kā piemēram kolektīvās finansēšanas platformas)lai piesaistītu sava biznesa attīstībai nepieciešamos līdzekļus. Kolektīvā finansēšana (no angļu valodas – crowdfunding) ir nozīmīga starpniecība, kad kolektīvās finansēšanas pakalpojumu sniedzējs, pašam neuzņemoties saistības, vada sabiedrībai pieejamu digitālu platformu, lai savestu kopā potenciālos ieguldītājus vai aizdevējus ar uzņēmumiem, kas meklē finansējumu. Šāds finansējums izpaužas kā aizdevumi vai ieguldījumi uzņēmuma kapitālā.
Šobrīd Latvijas Banka ir licencējusi 3 kolektīvās finansēšanas platformas, un norisinās vēl 2 kolektīvo finansēšanas platformu licencēšanas process. Vienlaikus Latvijā darbojas kolektīvās finansēšanas platforma, kura ir licencēta Igaunijā, un interesi par darbību mūsu valstī ir izrādījušas arī Lietuvas kolektīvās finansēšanas platformas.  
Lai veicinātu kolektīvo finansēšanas platformu aktīvu lomu kreditēšanā un nodrošinātu stabilāku un paredzamāku finansējumu uzņēmumiem, kas piesaista līdzekļus caur kolektīvās finansēšanas platformām, būtu nepieciešams izveidot ALTUM programmu, kuras ietvaros līdz 20 milj. EUR tiktu ieguldīti Latvijas MVU, līdzfinansējot darījumos kopā ar Latvijas Bankas licencētām kolektīvās finansēšanas platformām aizdevumu veidā. Tiek paredzēts, ka katrā platformas publicētā aizdevumā ALTUM finansējumu piešķirtu ar tādiem pašiem nosacījumiem kā pārējie platformas piesaistītie investori. ALTUM var papildus izvirzīt savus ieguldījumu nosacījumus, piemēram, ierobežojot finansējuma saņēmēju nozares vai reģionus, lai precīzāk mērķētu programmas mērķauditoriju. Ieguldot caur platformām ALTUM nodrošinātu enkurinvestora lomu, kas platformām ļautu piedāvāt finansējumu plašāk un uz uzņēmumiem labvēlīgākiem nosacījumiem (piemēram, garākiem termiņiem). Vienlaikus uzsverams, ka ALTUM ar ieguldīto finansējumu nodrošinātu tirgus situācijai atbilstošu atdevi un varētu noteikt dažādus ierobežojumus attiecībā uz kredītu kvalitātes kontroli. 
Izstrādājot detalizētu atbalsta instrumenta koncepciju un tvērumu, nepieciešams gan skaidri noteikt kritērijus finansējamo MVU profiliem, gan izvērtēt ierobežojuma, kas paredz atbalstu tikai darījumiem, kas veikti caur Latvijā licencētu platformu, atbilstību ES brīvā tirgus prasībām.
Izstrādāt atbalsta instrumentu, kura ietvaros ALTUM līdz 20 milj. EUR apmērā veic ieguldījumus Latvijas MVU, līdzfinansējot darījumus kopā ar LB licencētām kolektīvās finansēšanas platformām.

	Veicināta kolektīvo finansēšanas platformu aktīva loma kreditēšanā un nodrošināts stabils un paredzams finansējums uzņēmumiem, kas piesaista līdzekļus caur kolektīvās finansēšanas platformām. 
	Izstrādāts atbilstošs atbalsta instruments
	EM
	ALTUM
LB 
sadarbībā ar FLA
	31.12.2025.
	ALTUM piesaistot līdzekļus kredītlīnijas veidā vai publiskais finansējums

	12.
	[bookmark: _Toc200546739]ATBALSTA SISTĒMA UZŅĒMUMU OBLIGĀCIJĀM

	
	Šobrīd uzņēmumiem ir pieejamas individuālās garantijas un portfeļgarantijas[footnoteRef:13], kas kalpo kā papildus nodrošinājums uzņēmuma saistībām bankā. Garantiju izsniedz uzņēmumiem, kuriem ir nepietiekošs nodrošinājums, lai saņemtu aizdevumu vai lai saņemtu aizdevumu nepieciešamajā apmērā, bet ir caurspīdīga finanšu vēsture un pozitīva kredītspēja. Šie atbalsta instrumenti būtiski palīdz uzņēmumiem nodrošināt piekļuvi finansējumam, kas nepieciešams to izaugsmei un attīstībai. Garantijas par kredītiestāžu un alternatīvo finansētāju izsniegtiem finanšu pakalpojumiem sniedz ALTUM, kas darbojas, lai risinātu tirgus nepilnības, proti, situācijas, kad privātais sektors nespēj nodrošināt finansējumu pietiekamā apjomā vai atbilstošos nosacījumos. ALTUM garantijas palīdz pārvarēt šīs barjeras, veicinot uzņēmumu konkurētspēju un spēju investēt inovācijās, digitalizācijā un citās stratēģiski nozīmīgās jomās. [13:  Saskaņā ar Ministru kabineta 2017.gada 5.septembra noteikumiem Nr.537 “Noteikumi par portfeļgarantijām sīko (mikro), mazo un vidējo saimnieciskās darbības veicēju – juridisko personu – kreditēšanas veicināšanai” un Ministru kabineta 2020.gada 16.jūnija noteikumiem Nr.383 “Noteikumi par garantijām saimnieciskās darbības veicējiem konkurētspējas uzlabošanai”.] 

Uzņēmumu attīstības un finansēšanas iespēju paplašināšanai būtiski ir izveidot atbalsta sistēmu uzņēmumu obligācijām, kas palīdzētu piesaistīt kapitālu un veicinātu uzņēmumu izaugsmi, īpaši MVU, nodrošinātu lielāku uzticamību potenciālajiem investoriem, mazinot risku un sekmējot investīcijas dažādos uzņēmējdarbības sektoros.
Atbalsta sistēma būtu izstrādājama tā, lai:
· Veicinātu MVU spēju piesaistīt līdzekļus caur kapitāla tirgu;
· Nodrošinātu papildu drošību investoriem, kuri iegādājas uzņēmumu obligācijas;
· Atbalstītu inovācijas un uzņēmumu konkurētspējas paaugstināšanu globālajā tirgū.
Atbalsta mehānisma izveides procesā jāizvērtē nepieciešamība paredzēt dažādus kritērijus, kas nodrošinās efektīvu mehānisma darbību.  Piemēram, nepieciešams izvērtēt Lietuvas pieredzi ar garantijām uzņēmumu obligācijām un izsvērt, vai līdzīgs instruments būtu izmantojams arī Latvijā.
Izveidojot atbalsta mehānismu uzņēmumu obligācijām, tiks stiprināts Latvijas kapitāla tirgus, kā arī nodrošināta uzņēmumu piekļuve alternatīviem finansēšanas avotiem, kas ir nozīmīgi ekonomikas attīstības un ilgtspējas nodrošināšanai.
Izveidot atbalsta mehānismu uzņēmumu obligācijām.

	Paplašinātas uzņēmumu attīstības un finansēšanas iespējas, nodrošinot lielāku uzticamību potenciālajiem investoriem, mazinot risku un sekmējot investīcijas dažādos uzņēmējdarbības sektoros.
	Izstrādāts atbilstošs atbalsta instruments
	EM
	ALTUM
LB sadarbība ar NASDAQ
	30.06.2026.
	atbalsta programmas finansējuma ietvaros

	13.
	[bookmark: _Toc200546740]EKSPORTA KREDĪTU APDROŠINĀŠANAS MODELIS

	
	Latvijas apdrošināšanas tirgu ir pametuši visi lielie starptautiskie tirdzniecības kredītu apdrošinātāji (Euler Hermes, Coface), jo nesaskata Latvijā perspektīvu finanšu rezultātu dēļ (peļņas apmērs ir nepietiekams) ar tiešo pārstāvniecību, bet, piedāvājot pārdošanas mehānismu tikai caur apdrošināšanas brokeriem. Latvijā tirdzniecības kredītu apdrošināšanu piedāvā vienīgi apdrošināšanas akciju sabiedrība „BTA Baltic Insurance Company”. ALTUM administrētās eksporta garantiju programmas sedz tikai nelielu daļu no eksporta apdrošināšanas tirgus vajadzībām, ņemot vērā šo programmu noteiktos attiecināmības ierobežojumus. ALTUM šobrīd piedāvā eksporta kredīta garantiju jeb eksporta darījumu apdrošināšanu, eksportētājiem, lai pasargātu biznesu pret ārvalstu pircēja maksātnespēju vai ilgstošu nemaksāšanu atlikto maksājumu gadījumos līdz 730 dienām, kā arī sniedz nodrošinājumu finansējumam. Šobrīd atbalsta programmā ir pieejams valsts budžeta finansējums 2,19 milj. EUR un ALTUM atmaksas 3,5 milj. EUR.
Igaunijas eksporta kredīta aģentūra "KredEx" piedāvā eksporta kredīta garantijas, lai pasargātu uzņēmumus no ārvalstu pircēju maksātnespējas vai ilgstošas nemaksāšanas riskiem. 
Lietuvas finanšu institūcija “INVEGA” piedāvā eksporta kredīta garantijas uzņēmumiem, kas darbojas ilgāk par gadu un kuru ikgadējie ienākumi pārsniedz 100 000 EUR. Maksimālais garantijas apjoms vienam eksportētājam ir 2 milj. EUR, bet vienam pircējam – 750 000 EUR.
Lai uzlabotu eksporta kredītu apdrošināšanas modeli Latvijā, nepieciešams paplašināt ALTUM administrētās garantiju programmas, lai tās segtu lielāku daļu no eksporta darījumu apdrošināšanas tirgus vajadzībām, ņemot vērā starptautisko pieredzi un Latvijas tirgus īpatnības. Vienlaikus kā alternatīvais piedāvājums jāizvērtē Buyer’s credit instrumenta ieviešana, kas ļautu Latvijas eksportētājiem izslēgt risku, ka ilgstoši netiek veikti atliktie maksājumi, kā arī nodrošinātu Latvijas uzņēmējiem apgrozāmo līdzekļu pieejamību, kamēr nav iestājies atliktā maksājuma termiņš un veikta samaksa par piegādātajām precēm.
Izvērtēt iespēju ieviest Latvijā eksporta kredītu apdrošināšanas modeli vai Buyer’s credit instrumentu, iesniedzot MK ziņojumu par turpmāk nepieciešamo rīcību efektīvākā modeļa ieviešanai.

	Sagatavoti priekšlikumi kā uzlabot eksporta kredītu apdrošināšanas modeli Latvijā, nosedzot lielāku daļu no eksporta darījumu apdrošināšanas tirgus vajadzībām, ņemot vērā starptautisko pieredzi un Latvijas tirgus īpatnības
	MK iesniegts ziņojums par nepieciešamo turpmāko rīcību
	EM
	ALTUM
FM
	31.12.2026.
	Izvērtējums EM/ALTUM esošā budžeta finansējuma ietvaros

	14.
	[bookmark: _Toc200546741]KREDITĒTĀJU LICENCĒŠANAS UN UZRAUDZĪBAS CENTRALIZĒŠANA

	
	Šobrīd Latvijā spēkā esošais tiesiskais regulējums paredz, ka kreditētāju licencēšanas, uzraudzības un kontroles funkciju veic trīs nacionāla līmeņa uzraudzības institūcijas - Latvijas Banka, Patērētāju tiesību aizsardzības centrs un Valsts ieņēmumu dienests.
Kopš 2014.gada pastāv Eiropas banku uzraudzības sistēma jeb vienotais uzraudzības mehānisms, kura ietvaros tajā iesaistītajās valstīs nozīmīgo kredītiestāžu tiešu uzraudzību veic Eiropas Centrālā banka. Latvijas gadījumā Eiropas Centrālā banka ir pārņēmusi trīs pēc aktīviem lielāko kredītiestāžu – AS "Swedbank", AS "SEB banka" un AS "Citadele banka" – tiešo uzraudzību. Kredītiestādes, kuras netiek uzskatītas par nozīmīgām, uzrauga Latvijas Banka sadarbībā ar Eiropas Centrālo banku. Nebanku patērētāju kreditēšanas pakalpojumu sniedzēju licencēšanu un uzraudzību veic Patērētāju tiesību aizsardzības centrs. Savukārt atlikušo nebanku kreditētāju, kas neveic patērētāju kreditēšanu, uzraudzība uzticēta Valsts ieņēmumu dienestam. Šāds kreditētāju uzraudzības un kontroles funkciju sadalījums starp vairākām iestādēm nenodrošina centralizētu un vienotu pieeju minētajam jautājumam, jo katrai uzraudzības un kontroles institūcijas iestādei ir savas prasības un metodoloģija. 
Lai risinātu minēto problēmu, nepieciešams nacionālā līmenī noteikt vienotu kreditētāju uzraudzības un kontroles institūciju administratīvā sloga mazināšanai un vienotas pieejas, kas ietver saprotamu metodiku, nodrošināšanai, izvērtējot arī Lietuvas pieredzi, kur visu kreditētāju, kuru uzraudzību neveic Eiropas Centrālā banka, uzraudzība ir nodota Lietuvas Bankai.
Iesniegt MK ziņojumu, ar izvērtējumu par vienotas kreditētāju uzraudzības un kontroles institūcijas noteikšanu, tādējādi samazinot birokrātisko slogu un nodrošinot caurskatāmu vienotu pieeju kreditētāju uzraudzībā un kontrolē.

	Sagatavoti priekšlikumi kā samazināt birokrātisko slogu un nodrošināt caurskatāmu vienotu pieeju kreditētāju uzraudzībā un kontrolē
	MK iesniegts izvērtējums
	FM
	LB, EM sadarbībā ar PTAC, FLA, LFNA
	31.12.2025.
	Iesaistīto pušu budžeta ietvaros

	15.
	[bookmark: _Toc200546742]BIZNESA ATBALSTA INFORMĀCIJA VIENUVIET – BUSINESS.GOV.LV 

	
	Ņemot vērā ikdienā pieejamās informācijas apjomu, ko izplata dažādas ticamības informācijas avoti, ir ļoti būtiski uzņēmējiem nodrošināt vienu platformu, kurā tiek publicēta uzticama un aktuāla informācija par visiem uzņēmējiem pieejamajiem atbalsta veidiem. 
Svarīgi nodrošināt, lai informācija uzņēmējiem būtu viegli saprotama un skaidra, ņemot vērā dažādu uzņēmējdarbības nozaru un uzņēmumu lielumu īpatnības. Papildus nepieciešams piedāvāt vienotas informatīvas veidnes vai informatīvas vienlapas, kas izskaidro pieejamās atbalsta programmas un kuras varētu izplatīt arī uzņēmēju asociāciju biedriem. Tāpat būtiski veidot interaktīvus rīkus, kas ļauj uzņēmējiem ātri un vienkārši identificēt atbalsta iespējas, kas piemērotas konkrētām nozarēm, uzņēmuma lielumam vai darbības attīstības posmam. 
Šādā veidā uzņēmējam tiek dota iespēja ātri un efektīvi vienkopus atrast visu nepieciešamo informāciju, lai izvērtētu iespējas saņemt kādu no pieejamiem atbalstiem.  
Informācija par Ekonomikas ministrijas izstrādātajiem atbalsta instrumentiem ir pieejama Ekonomikas ministrijas tīmekļa vietnē sadaļā ES un fondi, ES fondu atbalsts 2021-2027 vai Atveseļošanas fonds. Taču, ņemot vērā to, ka LIAA ir pirmais kontaktpunkts, kurā uzņēmēji griežas ar konsultācijām par uzņēmējdarbības uzsākšanu vai attīstību, lai vienuviet nodrošinātu iespējami plašu un uz klientu orientētu informāciju par atbalsta iespējām uzņēmējiem, ir nepieciešams, lai platformā business.gov.lv turpmāk ir pieejama informācija par visiem uzņēmējiem pieejamiem atbalsta instrumentiem. 
Nodrošināt platformā business.gov.lv vienkopus pieejamu un aktuālu informāciju par visām uz uzņēmējiem mērķētajām atbalsta programmām.

	Uzņēmējam ir iespēja ātri un efektīvi vienkopus atrast visu nepieciešamo informāciju, lai izvērtētu iespējas saņemt kādu no pieejamiem atbalstiem.
	Platformā business.gov.lv pieejama informācija par visām uz uzņēmējiem mērķētajām atbalsta programmām
	LIAA (EM)
	
	31.12.2025.
	LIAA valsts budžeta finansējuma ietvaros


	



[bookmark: _Toc200546743]PIELIKUMS 
Paveiktie pasākumi kreditēšanā un kapitāla tirgus attīstībā
Plāns ir izstrādāts, ņemot vērā, bet atkārtoti detalizēti neiztirzājot šādos politikas plānošanas dokumentos, kas attiecas uz kapitāla tirgus attīstību un finanšu pieejamību, jau izvērtētās problēmas un tām paredzētos risinājumus.
· Finanšu sektora attīstības padomes 2023.gada 25.maija sēdē apstiprināts Finanšu ministrijas izstrādātais informatīvais ziņojums “Kreditēšanas attīstības tendences un kreditēšanu kavējošie faktori Latvijā” un rīcības plāns, lai novērstu uzņēmējdarbības un privātpersonu kreditēšanas kavējošos faktorus. Ziņojumā ietverto pasākumu mērķis bija risināt strukturālos kreditēšanu bremzējošus faktorus un veidot kreditēšanai un investīcijām pievilcīgāku vidi. Par rīcības plāna pasākumu ieviešanu noteiktas atbildīgās institūcijas ir Latvijas banka, Finanšu nozares asociācija un Ekonomikas ministrija, kuras ir regulāri ziņojušas par izpildes statusa Finanšu sektora attīstības padomei. Rīcības plāna ietvaros no Latvijas Bankas puses plānā paredzamais ir izpildīts, tostarp atbilstoši nozares identificētajiem šķēršļiem pārskatīts regulējums un veikti tā grozījumi, veikti pasākumi, kas samazina kredītiestāžu esošo ziņošanas apjomu Latvijas Bankai, nodrošināta informācijas publicēšana par kredītu un noguldījumu likmēm, nodrošināta informācijas apkopošana par komisijām, sniegta visaptveroša analīze[footnoteRef:14] par finansējuma (t.sk. kredītu) pieejamības problemātiku Latvijā u.c. Arī Finanšu nozares asociācija plānā iekļautos pasākumus ir paveikusi. Vienlaikus Ekonomikas ministrijas pasākumu kopums attiecībā uz daudzdzīvokļu māju siltināšanu un jaunu regulējumu ieviešanu, kas veicinātu daudzdzīvokļu māju siltināšanas pieaugumu vēl turpinās. Šobrīd dzīvokļu īpašnieku pārstāvniecībai renovācijas procesā (pie scenārija, ka ir jāsaņem aizdevums bankā) ir jādibina biedrība, kas ir laikietilpīgs un birokrātisks process. Turklāt tehniskās dokumentācijas sagatavošana ir darbietilpīga un dārga. Tādēļ Ekonomikas ministrija ir izstrādājusi grozījumus Dzīvokļa īpašuma likumā, lai nodrošinātu dzīvokļu īpašnieku kopības kā tiesību subjekta reģistrāciju (24-TA-1537, kas šobrīd atrodas saskaņošanā). Papildus ir sagatavots jauns regulējums (grozījumi Dzīvojamo māju pārvaldīšanas likumā - 823/Lp14), lai pārvaldnieks renovācijas procesā uz likuma pamata (tātad bez īpaša īpašnieku pilnvarojuma) varētu pasūtīt tehnisko dokumentāciju, tāmes par izmaksām, kā arī noteiktos gadījumos ierosināt būvniecību (likumprojekts šobrīd nodots Saeimas Valsts pārvaldes un pašvaldības komisijai ). Ekonomikas ministrija arī  izstrādājusi jaunu regulējumu (grozījumi Dzīvokļa īpašuma likumā - 773/Lp14), lai ievestu principu “parāds tiek piesaistīts dzīvoklim” (reālnastas), kas Saeimā apstiprināts 1.lasījumā. Papildus tam aktuāla ir pārvaldnieku tiesību un pienākumu precizēšana, un to lomas stiprināšana ēku atjaunošanas procesu vadībā, kā arī pienākums dzīvokļu īpašnieku kopībām veidot obligātos uzkrājumus. Minēto aktualitāšu ietveršana normatīvajos aktos paredzēta ar jaunu Daudzdzīvokļu dzīvojamo māju pārvaldīšanas likumu. [14:  Finanšu Pieejamības Pārskats | Latvijas Banka] 

· Ministru kabinetā 2023.gada 16.maijā ir apstiprināts informatīvais ziņojums “Par Latvijas kapitāla tirgus tālāku attīstību”. Informatīvā ziņojuma mērķis ir noteikt kapitāla tirgus attīstības mērķi un virzienus vidējam termiņam, lai veicinātu finansējuma pieejamību ekonomikas izaugsmei un transformācijas veicināšanai, kā arī sniegtu ieguldījumu iespējas, nodrošinot augsta līmeņa aizsardzību ieguldītājiem. Informatīvajā ziņojumā paredzēta akciju tirgus kapitalizācijas palielināšana – nosakot mērķi sasniegt kapitalizācijas apmēru pret IKP 9% apmērā 2027.gadā. Vienlaikus informatīvais ziņojums paredz pasākumu kopumu valsts kapitālsabiedrību finansējuma piesaistei kapitāla tirgū, kā arī pasākumus, kas paredz paaugstināt iedzīvotāju kā investoru aktivitāti kapitāla tirgū. Lai virzītos uz Latvijas definēto mērķi, palielinot akciju tirgus kapitalizāciju līdz 9%, ko lielā mērā var sekmēt valsts kapitālsabiedrību finansējumu piesaistei kapitāla tirgū, būtu izvērtējama jautājuma aktualizācija ministru prezidentes vadītās lielo un stratēģiski nozīmīgo investīciju projektu koordinācijas padomē. 
· [bookmark: _Hlk184649675][bookmark: _Hlk190513764]Finanšu sektora attīstības padomes 2024.gada 6.februāra sēdē apstiprināta “Stratēģija par samērīgu NILLTPFN prasību praktiskai piemērošanai godprātīgiem klientiem, lai novērstu pārmērīgu izvairīšanos no risku uzņemšanās”. Stratēģijā ietverti pasākumi pārmērīgai izvairīšanai no risku uzņemšanās, kas prasa izmaiņas normatīvajā regulējumā, kā arī problēmas, kas prasa izmaiņas uzraudzības prasību piemērošanai praksē. Par Stratēģijā iekļauto pasākumu izpildi atbildīgās iestādes ir ziņojušas Finanšu sektora attīstības padomei.
Būtiskākie Latvijas Bankas paveiktie pasākumi 2024.gadā izstrādātās stratēģijas finanšu pakalpojumu pieejamības ietvaros ir pārskatīti un grozīti Latvijas Bankas noteikumi, samazinot administratīvo slogu un veicinot riskos balstītas pieejas piemērošanu, piemēram atcelti divi noteikumi, kas reglamentēja klientu – finanšu iestāžu un klientu – korespondentbanku izpētes veikšanu, pārskatītās prasības integrējot noteikumos par klientu izpētes veikšanu un izveidojot jaunu, uz praktiskiem piemēriem balstītu nodaļu AML Rokasgrāmatā[footnoteRef:15]; kā arī grozīti noteikumi par klientu izpētes veikšanu[footnoteRef:16], kuros veikti vairāki būtiski precizējumi:  [15:  https://www.bank.lv/darbibas-jomas/uzraudziba/finansu-noziegumu-noversana/aml-rokasgramata ]  [16:  12.01.2021. noteikumi Nr. 5 “Klientu izpētes, klientu padziļinātās izpētes un riska skaitliskā novērtējuma sistēmas izveides un informācijas tehnoloģiju prasību normatīvie noteikumi”, pārizdoti kā 17.09.2024. noteikumi Nr. 316 “Klienta riska noteikšanas, klienta izpētes, klienta padziļinātas izpētes un informācijas tehnoloģiju risinājumu nodrošināšanas prasības noziedzīgi iegūtu līdzekļu legalizācijas un terorisma un proliferācijas finansēšanas un sankciju risku pārvaldības jomā”.] 

· pienākums veikt saistīto klientu grupu noskaidrošanu tikai paaugstināta riska gadījumos, kad veicama klientu padziļinātā izpēte (iepriekš saistīto klientu grupu noskaidrošana bija veicama visos gadījumos); 
· izslēgts konkrēts termiņš (35 dienas) padziļinātās izpētes veikšanai, un finanšu iestādēm būs pienākums pašām noteikt izpētes termiņu, ņemot vērā riskos balstītu pieeju; 
· izslēgta norma par pienākumu noskaidrot specifisku klienta saikni ar Latviju. 
Tāpat ir veikta tematiskā pārbaude visās kredītiestādēs un ES dalībvalstu filiālēs par finanšu pakalpojumu pieejamību un riskos balstītas pieejas piemērošanu: 
· publicētas vadlīnijas[footnoteRef:17] efektīvas finanšu iekļaušanas nodrošināšanai, kur cita starpā sniegti labās un nevēlamās prakses ieteikumi attiecībā uz efektīvu komunikāciju ar klientiem, tostarp sūdzību izvērtēšanu un  informācijas publicēšanu par kredītiestādes mērķa klientiem;  [17:  https://www.bank.lv/images/uzraudziba/2024/vadlinijas-efektivas-finansu-ieklausanas-nodrosinasanai.pdf ] 

· sniegtas individuālas rekomendācijas un veikti individuāli uzraudzības pasākumi attiecībā uz samērīgu NILLTPFN prasību piemērošanu, ievērojot tematiskajā pārbaudē konstatētos novērojumus, kā arī pamatkontu piedāvāšanu, cenu politikas veidošanu, klientu apkalpošanas un komunikācijas kvalitātes stiprināšanu. 
Ir organizētas individuālas sarunas ar lielākajām finanšu iestādēm (kopskaitā 8), lai skaidrotu riskos balstītas pieejas samērīgu piemērošanu un pārrunātu citus aktuālus jautājumus; kā arī AML Rokasgrāmata ir papildināta ar praktiskiem piemēriem, ieviešot jaunu nodaļu par klientu – kredītiestāžu un finanšu iestāžu - risku pārvaldību; precizējot sadaļas par padziļinātās izpētes termiņu noteikšanu, savstarpēji saistītu klientu noteikšanu, saistības ar Latviju noteikšanu saistībā ar grozījumiem klientu izpētes noteikumos; kā arī pārskatot piemērus par vēsturisku darījumu izpēti līdzekļu izcelsmes noskaidrošanas kontekstā, samērīgu pieeju izpētes veikšanai dažādās riska situācijās.
Atbildīgām institūcijām ir nepieciešams turpināt veikt pasākumus, lai nodrošinātu, ka plāna ietvaros veiktie pasākumi tiek efektīvi īstenoti praksē un tie ilgtermiņā sasniedz izvirzīto mērķi – veicināt piekļuvi finanšu pakalpojumiem. 
· Ministra kabinetā 2024.gada 24.janvārī apstiprināts Ēnu ekonomikas ierobežošanas plāns 2024.-2027.gadam, kurā noteiktas trīs prioritātes: būvniecība, veselība un sociālā aprūpe, kā arī vairumtirdzniecība un mazumtirdzniecība saistībā ar skaidras naudas izmantošanu savstarpējos darījumos un informācijas pieejamību valsts iestādēm un tās publiskošanu. Saskaņā ar Rīgas Ekonomikas augstskolas 2024.gada 12.maijā publicēto pētījumu “Ēnu ekonomikas indekss Baltijas valstīs”, kur tiek novērtēts ēnu ekonomikas apjoms privātajā sektorā, 2023.gadā Latvijā ēnu ekonomikas indekss bija 22,9%. Salīdzinot ar 2022.gadu, ēnu ekonomikas apmērs ir samazinājies par 3,6 procentpunktiem, kas ir straujākais kritums pēdējo 11 gadu laikā. Ēnu ekonomikas samazinājums liecina, ka uzsāktie ēnu ekonomikas ierobežošanas pasākumi, kā arī sistēmisko risinājumu ieviešana sniedz pozitīvo rezultātu. Vienlaikus ir jāturpina darbs pie labvēlīgas uzņēmējdarbības vides veicināšanas, tajā skaitā jāīsteno pasākumi alternatīvo finansējuma avotu piesaistei, kas savukārt veicina Latvijas uzņēmumu pašu kapitāla pietiekamību un uzņēmumu spējas aizņemties.

Būtiskākie paveiktie pasākumi kreditēšanas veicināšanai
Atbildīgās institūcijas ir nodrošinājušas politikas plānošanas dokumentos un informatīvajos ziņojumos noteikto pasākumu ieviešanu, lai mazinātu kreditēšanu bremzējošus faktorus un veidotu kreditēšanai un investīcijām pievilcīgāku vidi. Ir pārskatīti un aktualizēti Latvijas Bankas noteikumi attiecībā uz piemērojamās riska pakāpes atbilstīgumu un citi nozares norādītie regulatīvie šķēršļi, tāpat pārskatīti nosacījumi attiecībā uz kredītiestāžu iesniedzamo informācijas apjomu Latvijas Bankai, lai nodrošinātu pastāvīgu monitoringu, nodrošināta informācijas apkopošana par kredītu un noguldījumu likmēm, kā arī komisijām, kas var ietekmēt kreditēšanu. Vienlaikus, lai spētu proaktīvi reaģēt uz tirgus situāciju, ir paredzēts, ka Latvijas Banka turpmāk regulāri izstrādā ziņojumu par finansējuma pieejamību Latvijā.
Lai radītu priekšnosacījumus kredīta apjoma pieaugumam būvniecības nozarē Ekonomikas ministrija līdz šim īstenojusi pasākumu kopumu birokrātijas mazināšanas risinājumu ieviešanā būvniecībā. Ir izstrādāts likumprojekts “Grozījumi Būvniecības likumā” (24-TA-2288), kas  risina:
· sabiedrības līdzdalības procesu, nosaka sabiedrības līdzdalības mērķi un pamatprincipus;
· tehnisko noteikumu izdošanas un būvprojekta saskaņošanas kārtību un nosacījumus;
· būvtāfeles lomu sabiedrības informēšanā;
Papildus tam Ekonomikas ministrija ir nodrošinājusi būvdarbu dokumentācijas pārskatīšanu,  ir veikti grozījumi speciālajos būvnoteikumos, kas paredz vienkāršot būvdarbu fiksāciju – precizē ikdienas ierakstu saturu un veikšanas kārtību, novērš datu dublēšanos vairākos aktos, stiprina sadarbību starp būvniecības procesa dalībniekiem, paredzot kā tiem ir jāvienojas par būvdarbu uzraudzības un saskaņošanas kārtību.
 Vienlaikus tiek veikti grozījumi arī Ministru kabineta 2014.gada 19.augusta noteikumos Nr.500 “Vispārīgie būvnoteikumi”, kas paredz ieviest projektēšanas stadijas, pilnveidot projektēšanas procesu, atteikties no obligātās autoruzraudzības. Tāpat tiesību akta projekts uzlabo regulējumu tehnisko noteikumu saņemšanai un būvprojektu saskaņošanai. Ekonomikas ministrija ir arī izstrādājusi regulējumu būvniecības ieceres īstenošanai pa kārtām, pieļaujot kā kārtu izdalīt būves daļu. Paredzētas tiesības uzsākt būvdarbu sagatavošanas darbus pirms projektēšanas pabeigšanas. Ir nodrošināta vienotā būvju reģistrācijas procesa ieviešana. Ekonomikas ministrija sadarbībā ar Valsts zemes dienestu šobrīd strādā pie valsts informācijas sistēmas funkcionalitātes, lai ieviestu vienotu būvju reģistrācijas procesu, proti, attīstīt valsts informācijas sistēmu savienošanu un datu apmaiņas procesus, datus, kas ir nepieciešami būves reģistrācijai nekustamā īpašuma valsts kadastra informācijas sistēmā, saņemot apmaiņas procesā no būvniecības informācijas sistēmas. Tālāk nodrošinot datu nodošanu arī būves ierakstīšanai zemesgrāmatā. Vienlaikus ir izstrādāts normatīvais regulējums, precizējot dzīvokļu īpašnieku kopības tiesisko statusu un reģistrāciju. Tāpat tiek turpināts strādāt pie dzīvokļu īpašumu izveidošanas procesa vienkāršošanas. 
Ir veikti pirmie soļi konkurences palielināšanai banku sektorā. 2024.gada augustā darbu uzsāka pirmā jaunā banka Latvijā - Indexo. 
Lai rastu iespējamos risinājumus kreditēšanas pakalpojumu konkurētspējas veicināšanai, tajā skaitā kredītu refinansēšanas šķēršļu mazināšanai un iespējamiem kredītiestādes risinājumiem patērētājiem, 2023.gadā Ministru prezidentes vadītās refinansēšanas darba grupas ietvaros tika panākta vienošanās par normatīvā regulējuma izstrādi.  Apzinot šķēršļus, kas traucē aktīvāku uzņēmumu kreditēšanu, darba grupā tika secināts, ka viena no galvenajām problēmām ir aizdevēju augstās komisijas maksas, kas sadārdzina aizņemšanos un kavē klientu mobilitāti, tādējādi pasliktinot konkurenci. Attiecīgi tika definēta regulējuma nepieciešamība, kas paredzētu to, ka kredītiestādes un nebanku aizdevēji nedrīkst piemērot komisijas maksu par kredīta un līzinga pirmstermiņa atmaksu, tai skaitā piemērot maksu par to refinansēšanu. Papildus tika piedāvāts risināt citus būtiskus jautājumus, kas kavē refinansēšanas vai pirmstermiņa atmaksas procesus, proti, zemesgrāmatas nodeva, ķīlu (arī komercķīlu) reģistrācijas process, ārvalstu pilnvaras. Finanšu ministrija sadarbībā ar Latvijas Banku izstrādāja likumprojektu “Grozījumi Komerclikumā” (24-TA-2101), kas šobrīd atrodas saskaņošanas procesā un paredz regulējumu aizdevuma un līzinga līgumā noteikto saistību pirmstermiņa izpildei vai refinansēšanai:
· regulējums attiecas uz tādu aizdevuma un līzinga līgumu, kuru komersants vai kooperatīvā sabiedrība (aizdevējs vai līzinga devējs) (turpmāk visi kopā – komersants) ir noslēgusi  ar citu komersantu vai kooperatīvo sabiedrību (aizņēmēju vai līzinga ņēmēju);
· komersantam ir tiesības veikt no līguma izrietošo saistību pilnīgu  izpildi pirms minētajā līgumā noteiktā termiņa (pirmstermiņa atmaksa) vai arī noslēgts līgumu ar citu komersantu (refinansēšana). Komersantam ir pienākums maksāt procentus un citus maksājumus tikai par to laika posmu, līdz kuram tas pilnībā izpilda līgumā noteiktās saistības;
· par līgumā noteikto saistību pirmstermiņu atmaksu vai refinansēšanu nav tiesības piemērot maksu, kas pārsniedz 0,1% no līgumā noteiktās atlikušās vērtības, izņemot gadījumu, kad aizdevumam vai līzingam ir fiksēta procentu likme.
· grozījumi par līgumā noteikto saistību pirmstermiņa izpildi vai refinansēšanu nav piemērojami aizdevuma un līzinga līgumiem, kas noslēgti pirms attiecīgo grozījumu spēkā stāšanās.
2024.gada beigās Saeimā tika pieņemts "Solidaritātes iemaksas likums", kas nosaka pienākumu Latvijā reģistrētām kredītiestādēm kā arī citu valstu kredītiestāžu filiālēm Latvijā pienākumu veikt solidaritātes iemaksu 60 % apmērā no solidaritātes iemaksas bāzes. 
· Likums nosaka, ka Latvijā reģistrētas kredītiestādes, kā arī citu valstu kredītiestāžu filiāles Latvijā palielina iemaksas valsts budžetā, kas nodrošinās finansējumu tuvākajos gados pieaugošajām nacionālas drošības vajadzībām. 
· Tāpat likums papildus finansējuma rašanai pieaugošajām nacionālās drošības vajadzībām vērsts uz kreditēšanas apjomu palielināšanu, proti, piešķirot atlaidi tām bankām, kuras ir palielinājušas kreditēšanas tempu.
2018.gadā Patērētāju tiesību aizsardzības likums tika papildināts ar 8.3pantu, kurā tika noteikti patērētāju kreditēšanas reklāmas ierobežojumi. Minēto ierobežojumu nepieciešamību lielā mērā noteica krīze ekonomiskā krīze, kā arī regulējuma nepietiekamība nozarē. Šobrīd nozare ir sakārtota, piemēram, pilnveidojot maksātspējas novērtēšanas prasības, un kredītu kvalitāte uzskatāma par labu. Vienlaikus ir samazinājies sūdzību skaits un tirgus turpina pieaugt. Tādējādi secināms, ka ir būtiski mainījušies apstākļi, kuru dēļ tika ieviesti patērētāju kreditēšanas reklāmas ierobežojumi. Līdz ar to kredīta devēji šobrīd tērē neadekvātus resursus tam, lai katrai reklāmai izvērtētu riska līmeņus, bet savukārt Patērētāju tiesību aizsardzības centram nepieciešami būtiski resursi, lai uzraudzītu reklāmas ierobežojumu izvērtēšanu. Ņemot vērā minēto, lai veicinātu mazo banku konkurētspēju, mazinātu klientu piesaistes izdevumus un tādējādi arī samazinātu kredītu cenu sabiedrībai, šobrīd Saeimā pirmajā lasījumā ir pieņemti Ekonomikas ministrijas virzītie grozījumi Patērētāju tiesību aizsardzības likumā (Nr.694/Lp14), kas, cita starpā paredz mīkstināt patērētāju kreditēšanas reklāmas ierobežojumus.  
Savukārt, lai nodrošinātu finanšu pieejamību maziem un vidējiem uzņēmumiem to digitalizācijas, eksporta un inovāciju spēju, kā arī produktivitātes kāpināšanai, tiek  piedāvātas Ekonomikas ministrijas izstrādātās atbalsta programmas 1,6 mljrd. EUR apmērā.
Jānorāda, ka 2024.gada 13.jūnijā tika pieņemti grozījumi Parādu ārpustiesas atgūšanas likumā, saskaņā ar kuriem tika  pārņemta Eiropas Parlamenta un Padomes 2021.gada 24.novembra direktīva (ES) 2021/2167 par kredītu apkalpotājiem un kredītu pircējiem un ar ko groza Direktīvas 2008/48/EK un 2014/17/ES. Ar minētajiem grozījumiem  licencētiem parāda atgūšanas pakalpojumu sniedzējiem tiek noteiktas tiesības iesaistīties ienākumus nenesošu kreditēšanas līgumu apkalpošanā, tostarp no ienākumus nenesoša kreditēšanas līguma izrietoša maksājuma atgūšana; vienošanās ar aizņēmēju par jebkādiem noteikumiem saistībā ar kreditēšanas līgumā paredzētām kreditora tiesībām vai pašu kreditēšanas līgumu, ievērojot kredītu pircēja norādījumus, kā arī no kreditēšanas līguma izrietošo sūdzību izskatīšana par kreditēšanas līgumā paredzētām kreditora saistībām vai par pašu kreditēšanas līgumu. 

Būtiskākie pasākumi kapitāla tirgus attīstībā
Lai labāk izprastu Latvijas kapitāla tirgu, kā arī identificētu darbības virzienus tā attīstībai, 2021.gadā Finanšu un kapitāla tirgus komisija (ar 2023.gada 1.janvāri pievienota Latvijas Bankai) sadarbībā ar Latvijas kapitāla tirgus dalībniekiem un SIA “SKDS”, kas nodrošināja anketēšanas procesu, apkopoja viedokļus par iesaistīto pušu redzējumu attiecībā uz kapitāla tirgu Latvijā. Rezultātā tika izstrādāts pētījuma dokuments “Latvijas kapitāla tirgus apskats: vērtējums, viedokļi, priekšlikumi” (turpmāk - Apskats). Balstoties uz galvenajiem Apskata secinājumiem, kas iegūti no visiem Latvijas kapitāla tirgus dalībniekiem, tika izstrādāta 10 soļu programma Latvijas kapitāla tirgus attīstībai (turpmāk – 10 soļu programma). 10 soļu programma ietvēra būtiskākos attīstības virzienus Latvijas kapitāla tirgus attīstībai, kā arī tika identificēti pasākumi katra virziena attīstībai. 
Šobrīd 10 soļu programmas darbības periods ir bijis 3 gadi un secināms, ka lielākajā daļā darbības virzienu ir bijis ievērojams progress un turpmākai Latvijas kapitāla tirgus attīstībai nepieciešams izstrādāt jaunus pasākumus un attīstības virzienus. Būtiskākie pasākumi iepriekšējā periodā ietver:
· Veikts regulatīvo prasību audits, kā rezultātā novērstas situācijas, kad emitentam tiek uzliktas lielākas prasības, nekā to prasa starptautiskais regulējums. Pārskatītas Atklātības prasību direktīvas prasības, samazināts administratīvais slogs attiecībā uz akcionāru sapulču sasaukšanu, pieņemts Akciju atpirkšanas likums, pieņemts Vērtspapīrošanas likums, veikts izvērtējums par Sākotnējā reģistrā esošo vērtspapīru turpmāku apriti, veikti pasākumi dokumentu un prasību vienādošanai Baltijas valstu līmenī un citi pasākumi, kas nodrošina administratīvā sloga mazināšanu.
· 2022.gada janvārī savu darbību uzsāka atbalsta mehānisms “Vērstpapīru smilškaste” (turpmāk – Vērtspapīru smilškaste) - atbalsta mehānisms uzņēmumiem, kas vēlas piesaistīt finansējumu Latvijas kapitāla tirgū. Vērtspapīru smilškastes darbību administrē Latvijas Banka, savukārt Vērtspapīru smilškastes darba grupā uz brīvprātības principa un bez maksas darbojas galvenie Latvijas kapitāla tirgus dalībnieki un eksperti. Līdz šim Vērtspapīru smilškastē piedalījušies 8 dalībnieki.
· Atbalsta mehānisma ietvaros potenciālais emitents saņem ekspertu sagatavotu sākotnējo novērtējumu un ieteikumus, kas jāuzlabo, lai izietu Latvijas kapitāla tirgū. Atbalsta mehānismu var izmantot gan privāti uzņēmumi, gan arī valsts un pašvaldību kapitālsabiedrības. 
· 2025.gadā notika jau piektais Latvijas Kapitāla tirgus forums, kas ir ikgadējs pasākums, kas katru gadu veltīts kādai aktuālai kapitāla tirgus tēmai. Kapitāla tirgus forums pulcē Latvijas kapitāla tirgus dalībniekus un iesaistītās puses un ir ļoti labi apmeklēts un augstu novērtēts pasākums tirgus dalībnieku vidū. 
· Lai sekmētu kapitāla tirgus dalībnieku izpratni par ilgtspējīgām finansēm, ir uzsākts Ilgtspējas brokastu pasākumu cikls, kas ir informatīvi pasākumi tirgus dalībniekiem ar aktualitātēm ilgtspējas jomā.
· 2023.gadā izveidots MSCI Baltijas indekss, kas ir būtisks solis Baltijas valstu redzamībai starptautiskajiem investoriem. Vienlaikus šobrīd Latvijas uzņēmumi nav iekļauti indeksā, lai sasniegtu vērtējumu “Robežtirgus” (Frontier market), tirgū būtu jābūt diviem uzņēmumiem ar kapitalizāciju virs 1 mljrd. USD. Šobrīd Latvija nav sasniegusi “Robežtirgus” vērtējumu, tomēr Baltijas valstu redzamība kā tāda ir vērtējama pozitīvi arī Latvijai. Ņemot vērā minēto, turpināms darbs pie lielo Latvijas uzņēmumu iekļaušanas Latvijas kapitāla tirgū.
· Tāpat veikta virkne pasākumu iedzīvotāju finanšu pratības veicināšanai. Tāpat šobrīd notiek aktīvs darbs pie digitālo risinājumu izstrādes, lai vērtspapīru iegāde kļūtu ērtāka un pieejama ikvienam.
· Ir veikta licencēšanas procesa analīze un tas izveidots pēc iespējas skaidrāks un saprotamāks, lai nodrošinātu vieglāku licences iegūšanas procesu ieguldījumu pakalpojumu sniedzējiem. Vienlaikus Latvijas Bankā turpinās darbs pie konsultāciju sniegšanas potenciālajiem tirgus dalībniekiem, lai izprastu licences iegūšanas procesu, kā arī izvēlētos atbilstošāko darbības modeli.
[bookmark: _Hlk193807916]Latvijas Banka ir izstrādājusi jaunu 10 soļu programmu Latvijas kapitāla tirgus attīstībai (https://datnes.latvijasbanka.lv/files/10-solu-programma-kapitala-tirgus-attistibai.pdf), kura tika prezentēta 12. februārī. Jaunajā 10 soļu programmā tiek saglabātas tādas prioritātes kā finanšu pratība iedzīvotājiem, valsts un pašvaldību kapitālsabiedrību virzība uz kapitāla tirgu, uzraudzības procesa pilnveidošana Latvijā un Baltijā, kas papildināti ar finanšu pratību uzņēmumos un ilgtspējīgas pārvaldības veicināšanu, investoru tiesību aizsardzību un emitentu un akcionāru savstarpējās kultūras veidošanu.
Kapitāla tirgus attīstībai Ministru kabinets 2023.gada 13.jūnijā atbalstīja Finanšu ministrijas virzīto informatīvo ziņojumu “Par Baltijas mazo un vidējo uzņēmumu sākotnējā publiskā piedāvājuma fonda izveidi”, kas paredzēja izveidot IPO fondu, kura mērķis ir nodrošināt finansējumu MVU sākotnējai kotēšanai un iekļaušanai Baltijas valstu akciju tirgū (gan galvenajā tirgus sarakstā, gan daudzpusējās tirdzniecības sistēmas (MTF) alternatīvajā tirgus sarakstā Nasdaq Baltijas biržā). Lai virzītos uz noteikto mērķi Latvijas un Lietuvas nacionālās finanšu attīstības institūcijas ALTUM un “Investicijų ir verslo garantijos” (INVEGA) 2024.gada 7.jūnijā izsludināja IPO fonda pārvaldnieka atlasi un šobrīd notiek iesniegto piedāvājumu vērtēšana. Fonda kopējais apjoms plānots 48,78 milj. EUR no kuriem 20 milj. būs ALTUM ieguldījums, 18,78 milj. EUR – INVEGA investīcija, savukārt 10 milj. EUR būs jāpiesaista fonda pārvaldniekam. Fonda investīciju stratēģija paredz investīcijas Latvijā un Lietuvā vismaz katras valsts investētā kapitāla apmērā.
Lai veicinātu komersantu attīstību nepieciešama finansējuma piesaiste kapitāla tirgos, paaugstinot komersantu starptautisko konkurētspēju, kā arī sekmējot investīcijas dzīvotspējīgos un inovatīvos uzņēmumos, ļaujot tiem straujāk augt un attīstīties. Minēto mērķu sasniegšanai kopš 2024.gada oktobra CFLA īsteno uzņēmumu atbalstu dalībai kapitāla tirgos, ko regulē Ministru kabineta 2023.gada 17.oktobra noteikumi Nr.597 "Eiropas Savienības kohēzijas politikas programmas 2021.–2027. gadam 1.2.1. specifiskā atbalsta mērķa "Pētniecības un inovāciju kapacitātes stiprināšana un progresīvu tehnoloģiju ieviešana uzņēmumiem" 1.2.1.3. pasākuma "Uzņēmuma atbalsts dalībai kapitāla tirgos" īstenošanas noteikumi". Pasākuma ietvaros komersants var pieteikties grantam līdz 200 000 EUR akciju iekļaušanai tirdzniecības vietā vai grantam līdz 120 000 EUR parāda vērtspapīru iekļaušanai tirdzniecības vietā. Komersanta projekta ietvaros publiskā finansējuma atbalsta intensitāte nepārsniedz 50%, līdz ar to tiek attiecināta puse no izmaksām, ja summa nepārsniedz granta maksimālo apmēru. Pasākuma ietvaros ir plānots ar grantiem atbalstīt 10 komersantus.
Vērtējot līdz šim paveikto kapitāla tirgus attīstības jomā, jāsecina, ka turpmākai kapitāla tirgus attīstībai ir nepieciešami mērķtiecīgi papildus stimuli, lai varētu sasniegt līdz šim izvirzīto mērķi 9% kapitalizāciju pret IKP. Vienlaikus, lai mērķorientēti izmantotu līdz šim izstrādātos atbalsta instrumentus, atbildīgajām institūcijām nepieciešams uzņēmumiem regulāri sniegt informāciju par piemērotākajiem atbalsta instrumentiem kapitalizācijas sekmēšanai. 

Vēl viens kapitāla piesaistei nozīmīgs aspekts ir termiņi, kādos ārvalstnieki, kas veic investīcijas Latvijā, var saņemt uzturēšanās atļaujas. Situācijās, kad turīgi ārvalstnieki meklē iespējas ieguldīt ārpus savas mītnes zemes, ar nolūku iegūt tiesisku uzturēšanās pamatu kādā ārvalstī, bieži valsts izvēli pamato tieši uzturēšanās atļaujas saņemšanai izvirzītie nosacījumi un tās saņemšanas process. Tādējādi, lai veicinātu ārvalstnieku vēlmi investēt Latvijā, nevis kādā citā valstī, uzturēšanās atļauju saņemšanas procesam ir jābūt konkurētspējīgam ar kaimiņvalstīm.
 Šobrīd atbilstoši Imigrācijas likuma 33.pantam vispārīgais termiņš atbildei par termiņuzturēšanās atļauju ir 30 dienas, bet attiecībā uz investoriem, kas ir tādas valsts pilsoņi, kuriem izsniedzot uzturēšanās atļauju, tiek veikta papildu pārbaude[footnoteRef:18], vai kuram ārvalstī piešķirts bezvalstnieka vai bēgļa statuss iesnieguma izskatīšanai noteikts garāks termiņš – 90 dienas. Vienlaikus Ministru kabineta 2024. gada 26. novembra noteikumu Nr. 731 “Valsts nodeva par migrācijas pakalpojumiem” 5.1.2. un 5.1.3. apakšpunkti paredz iespēju samaksājot paaugstinātu valsts nodevu saņemt termiņuzturēšanās atļauju 5 vai 10 darbdienu laikā. Izvērtējot investoru 2024.gadā iesniegtos pieteikumus uzturēšanās atļauju saņemšanai, secināms, ka no 354 uzturēšanās atļauju pieteikumiem 215 (61%) iesniegti izskatīšanai parastā kārtībā (t.i., 30 vai 90 dienu (riska valstu pilsoņiem) laikā), bet 139 iesniegti izskatīšanai paātrinātā kārtībā, proti 82 (23%) pieteikumi iesniegti izskatīšanai 10 darbdienu laikā, bet 57 (16%) pieteikumi – 5 darbdienu laikā. [18:  Šo valstu uzskaitījums ietverts Ministru kabineta 2010.gada 21.jūnija noteikumu Nr.554 “Noteikumi par valstīm, kuru pilsoņiem, izsniedzot vīzu vai uzturēšanās atļauju, veic papildu pārbaudi” pielikumā.] 

Tādējādi, lai gan vispārējie termiņi uzturēšanās atļauju izskatīšanai investoriem ir ilgi un var pastāvēt bažas par to konkurētspēju, tomēr pastāv alternatīvs situācijas risinājums, proti, paaugstinātas valsts nodevas samaksa, kas nodrošina investoru pieteikumu izskatīšanu konkurētspējīgā termiņā. No statistikas datiem redzams, ka investori ir informēti par iespēju samaksāt lielāku valsts nodevu par pieteikuma ātrāku izskatīšanu un pietiekami aktīvi to izmanto, līdz ar to uzskatāms, ka pastāvošais tiesiskais regulējums pietiekami efektīvi risina identificēto problēmu.

	
	Ekonomikas ministrs
	(paraksts**)
	V. Valainis

Sheet1

				Igaunija		Latvija		Lietuva

		1995		2,357.7		2,615.1		3,641.9

		1996		2,719.6		2,868.1		5,069.9

		1997		3,343.2		3,674.3		6,775.6

		1998		4,577.8		3,927.5		6,251.2

		1999		5,928.7		4,526.8		7,740.9

		2000		5,063.1		4,733.3		8,217.3

		2001		5,495.3		5,212.6		8,242.1

		2002		6,397.4		5,043.2		9,195.5

		2003		8,691.1		6,433.4		10,595.1

		2004		10,903.7		6,199.3		13,611.0

		2005		12,593.8		6,870.6		17,043.7

		2006		14,344.5		8,092.5		20,144.7

		2007		15,987.7		11,002.3		24,479.7

		2008		18,791.4		11,242.1		25,790.8

		2009		16,468.1		9,147.5		21,014.7

		2010		18,541.4		9,801.0		20,312.8

		2011		19,964.2		9,812.1		21,067.2

		2012		23,570.7		12,633.8		23,061.7

		2013		27,081.5		14,370.1		24,592.1

		2014		29,668.0		14,983.0		25,731.1

		2015		29,062.9		19,530.0		28,812.3

		2016		32,108.3		20,274.0		30,245.8

		2017		33,931.4		22,406.0		32,839.6

		2018		35,841.5		23,400.0		34,208.2

		2019		38,655.8		23,540.0		37,908.7

		2020		43,608.5		25,053.0		41,111.4

		2021		48,358.0		28,133.0		48,434.8

		2022		49,984.5		31,946.0		51,687.7

				Igaunija		Latvija		Lietuva

		1995		1.6		1.1		1.0

		1996		1.9		1.2		1.4

		1997		2.4		1.5		1.9

		1998		3.3		1.6		1.8

		1999		4.3		1.9		2.2

		2000		3.6		2.0		2.3

		2001		3.9		2.2		2.4

		2002		4.6		2.2		2.7

		2003		6.3		2.8		3.1

		2004		8.0		2.7		4.0

		2005		9.3		3.1		5.1

		2006		10.6		3.6		6.2

		2007		11.9		5.0		7.6

		2008		14.0		5.2		8.1

		2009		12.3		4.3		6.6

		2010		13.9		4.7		6.6

		2011		15.0		4.8		7.0

		2012		17.8		6.2		7.7

		2013		20.5		7.1		8.3

		2014		22.5		7.5		8.8

		2015		22.1		9.9		9.9

		2016		24.4		10.3		10.5

		2017		25.8		11.5		11.6

		2018		27.2		12.1		12.2

		2019		29.2		12.3		13.6

		2020		32.8		13.2		14.7

		2021		36.4		14.9		17.2

		2022		37.5		16.9		18.3

